text:
ο οδηγός, ενόσω βρίσκεται στην καθημένη θέση του οδηγού με ασφαλισμένη τη ζώνη ασφαλείας.
 3.4.1.2.
 πρέπει να φαίνεται κατακόρυφα, σε σχέση με την αντίληψη του οδηγού κατά την οδήγηση.
 3.4.1.3.
 πρέπει να επισημαίνεται με το σύμβολο, που φαίνεται κατωτέρω, το οποίο θα εικονίζει την «ενδεικτική λυχνία δυσλειτουργίας ESC» ή με τα αρχικά «ESC»:
 3.4.1.4.
 πρέπει να είναι κίτρινου ή πορτοκαλί χρώματος.
 3.4.1.5.
 όταν ανάβει πρέπει να έχει επαρκή φωτεινότητα ώστε να είναι ορατή από τον οδηγό υπό συνθήκες οδήγησης κατά την ημέρα και κατά τη νύχτα, εφόσον ο οδηγός έχει προσαρμοστεί στις συνθήκες περιβάλλοντος φωτός του καταστρώματος της οδού.
 3.4.1.6.
 εκτός από τα όσα προβλέπονται στην παράγραφο 3.4.1.7, η ενδεικτική λυχνία δυσλειτουργίας του ESC πρέπει να ανάβει όταν υφίσταται δυσλειτουργία και πρέπει να παραμένει συνεχώς αναμμένη υπό τις προϋποθέσεις που ορίζονται στην παράγραφο 3.4. για όσο χρονικό διάστημα υφίσταται η δυσλειτουργία, οποτεδήποτε το σύστημα ασφάλισης ανάφλεξης βρίσκεται στη θέση «On» («Run»).
 3.4.1.7.
 εκτός από τα όσα προβλέπονται στην παράγραφο 3.4.2, κάθε ενδεικτική λυχνία δυσλειτουργίας του ESC πρέπει να ενεργοποιείται ως λειτουργία ελέγχου λυχνίας είτε όταν το σύστημα ασφάλισης ανάφλεξης έχει τεθεί στη θέση λειτουργίας («On» ή «Run») εφόσον ο κινητήρας δεν βρίσκεται σε λειτουργία ή όταν το σύστημα ασφάλισης ανάφλεξης βρίσκεται σε θέση ενδιάμεση των «On» (ή «Run») και «Start» («εκκίνηση»), που έχει καθοριστεί από τον κατασκευαστή ως θέση ελέγχου.
 3.4.1.8.
 πρέπει να σβήνει στον επόμενο κύκλο ανάφλεξης μετά την αποκατάσταση της δυσλειτουργίας σύμφωνα με την παράγραφο 5.10.4.
 3.4.1.9.
 μπορεί επίσης να χρησιμοποιηθεί για την υπόδειξη δυσλειτουργίας συναφών συστημάτων/λειτουργιών, συμπεριλαμβανομένων του ελέγχου πρόσφυσης, της υποβοήθησης της ευστάθειας του ρυμουλκούμενου, του ελέγχου πέδησης κατά τη στροφή του οχήματος και άλλων παρόμοιων λειτουργιών που χρησιμοποιούν τον ρυθμιστή και/ή τον έλεγχο μεμονωμένης ροπής για τη λειτουργία και τον διαμοιρασμό κοινών κατασκευαστικών στοιχείων με το ESC.
 3.4.2.
 Η ενδεικτική λυχνία δυσλειτουργίας του ESC δεν είναι ανάγκη να ενεργοποιείται όταν είναι σε λειτουργία η ασφάλιση ηλεκτρικού εκκινητή.
 3.4.3.
 Η απαίτηση της παραγράφου 3.4.1.7 δεν εφαρμόζεται σε ενδεικτικές λυχνίες που εμφαίνονται σε ένα κοινό χώρο.
 3.4.4.
 Ο κατασκευαστής μπορεί να χρησιμοποιεί την ενδεικτική λυχνία δυσλειτουργίας του ESC έτσι ώστε να αναβοσβήνει για να υποδεικνύει τη λειτουργία ESC.
 3.5. Ηλεκτρονικό σύστημα ευστάθειας εκτός λειτουργίας (ESC Off) και άλλα όργανα ελέγχου του συστήματος
 Ο κατασκευαστής μπορεί να συμπεριλάβει και ένα όργανο ελέγχου του συστήματος, το «ESC Off», το οποίο πρέπει να φωτίζεται όταν ενεργοποιούνται οι προβολείς του οχήματος και το οποίο έχει το νόημα να θέτει το σύστημα ESC σε ένα τρόπο λειτουργίας κατά τον οποίο δεν θα πληροί πλέον τις απαιτήσεις των παραγράφων 3, 3.1, 3.2 και 3.3. Οι κατασκευαστές μπορούν επίσης να παρέχουν στοιχεία ελέγχου για άλλα συστήματα τα οποία έχουν δευτερεύοντα αποτελέσματα επί της λειτουργίας του ESC. Επιτρέπεται οποιοδήποτε από αυτά τα στοιχεία ελέγχου που θέτουν το σύστημα ESC σε ένα τρόπο λειτουργίας κατά τον οποίο μπορεί να μην πληροί πλέον τις απαιτήσεις των παραγράφων 3, 3.1, 3.2 και 3.3, υπό τον όρο ότι το σύστημα πληροί επίσης τις απαιτήσεις των παραγράφων 3.5.1, 3.5.2 και 3.5.3.
 3.5.1.
 Το σύστημα ESC του οχήματος πρέπει πάντοτε να


text:
επιστρέφει στον αρχικό προκαθορισμένο τρόπο λειτουργίας, ο οποίος πληροί τις απαιτήσεις των παραγράφων 2. και 3. κατά την έναρξη κάθε νέου κύκλου ανάφλεξης, ανεξάρτητα από τον τρόπο λειτουργίας που είχε προηγουμένως επιλέξει ο οδηγός. Ωστόσο, το σύστημα ESC του οχήματος δεν είναι απαραίτητο να επιστρέφει σε ένα τρόπο λειτουργίας που να πληροί τις απαιτήσεις των παραγράφων 3 έως και την 3.3, κατά την έναρξη κάθε νέου κύκλου ανάφλεξης εάν:
 3.5.1.1.
 το όχημα βρίσκεται σε διαμόρφωση μετάδοσης κίνησης και στους 4 τροχούς που έχει ως αποτέλεσμα την ασφάλιση των οδοντωτών μηχανισμών μετάδοσης κίνησης στους πρόσθιους και τους οπίσθιους άξονες μαζί παρέχοντας μία πρόσθετη μηχανική μείωση στην ταχύτητα του κινητήρα και την ταχύτητα του οχήματος με λόγο τουλάχιστον 1,6, που επιλέγεται από τον οδηγό για χαμηλή ταχύτητα, οδήγηση εκτός οδικού δικτύου· ή
 3.5.1.2.
 το όχημα βρίσκεται σε διαμόρφωση μετάδοσης κίνησης και στους 4 τροχούς, η οποία έχει επιλεγεί από τον οδηγό, που έχει σχεδιαστεί για λειτουργία σε υψηλότερες ταχύτητες σε δρόμους με χιόνι, άμμο ή πολύ σκόνη και ξένα αντικείμενα και η οποία έχει ως αποτέλεσμα την ασφάλιση των οδοντωτών μηχανισμών μετάδοσης κίνησης στους πρόσθιους και τους οπίσθιους άξονες μαζί, υπό τον όρο ότι σε αυτόν τον τρόπο λειτουργίας το όχημα πληροί τις απαιτήσεις επιδόσεων ευστάθειας των παραγράφων 3.1 και 3.2 σύμφωνα με τις συνθήκες δοκιμής που ορίζονται στην παράγραφο 4. Ωστόσο, εάν το σύστημα έχει παραπάνω από ένα τρόπο λειτουργίας ESC που πληροί τις απαιτήσεις των παραγράφων 3.1 και 3.2, στο πλαίσιο της διαμόρφωσης μετάδοσης κίνησης που έχει επιλεγεί για τον προηγούμενο κύκλο ανάφλεξης, το ESC πρέπει να επιστρέφει στον αρχικό προκαθορισμένο τρόπο λειτουργίας ESC για τη διαμόρφωση μετάδοσης κίνησης στην έναρξη κάθε νέου κύκλου ανάφλεξης.
 3.5.2.
 Ένα όργανο ελέγχου, αποκλειστικός σκοπός του οποίου είναι να θέτει το σύστημα ESC σε ένα τρόπο λειτουργίας κατά τον οποίο δεν θα πληροί πλέον τις απαιτήσεις επιδόσεων των παραγράφων 3, 3.1, 3.2 και 3.3, πρέπει να αναγνωρίζεται από το σύμβολο, που φαίνεται στη συνέχεια, το οποίο θα εικονίζει τον τρόπο λειτουργίας «ESC Off» ή με το κείμενο «ESC OFF».
 3.5.3.
 Ένα όργανο ελέγχου, σκοπός του οποίου είναι να θέτει το σύστημα ESC σε διαφορετικούς τρόπους λειτουργίας, τουλάχιστον ένας εκ των οποίων μπορεί να μην πληροί πλέον τις απαιτήσεις επιδόσεων των παραγράφων 3, 3.1, 3.2, και 3.3, πρέπει να αναγνωρίζεται με το παρακάτω σύμβολο με τη λέξη «OFF» δίπλα στη θέση του οργάνου ελέγχου για τον εν λόγω τύπο λειτουργίας.
 Εναλλακτικά, στην περίπτωση που ο τρόπος λειτουργίας του συστήματος ESC ελέγχεται από ένα πολυλειτουργικό όργανο ελέγχου, η οθόνη ενδείξεων του οδηγού πρέπει να επιτρέπει τον σαφή εντοπισμό από τον οδηγό της θέσης του οργάνου ελέγχου γι’ αυτόν τον τρόπο λειτουργίας χρησιμοποιώντας είτε το σύμβολο που αναφέρεται στην παράγραφο 3.5.2 ή με το κείμενο «ESC OFF».
 3.5.4.
 Ένα όργανο ελέγχου για ένα άλλο σύστημα που έχει το δευτερεύον αποτέλεσμα να θέτει το σύστημα ESC σε ένα τρόπο λειτουργίας κατά τον οποίο δεν πληροί πλέον τις απαιτήσεις επιδόσεων των παραγράφων 3, 3.1, 3.2 και 3.3, δεν απαιτείται να αναγνωρίζεται με το σύμβολο «ESC Off» που αναφέρεται στην

type: contracts

jurisdiction: EU


text:
παράγραφο 3.5.2.
 3.6. Ενδεικτική λυχνία «ESC OFF»
 Εάν ο κατασκευαστής επιλέγει να εγκαταστήσει ένα όργανο ελέγχου για να απενεργοποιεί ή να μειώνει την απόδοση του συστήματος ESC, σύμφωνα με την παράγραφο 3.5, πρέπει να πληρούνται οι απαιτήσεις των παραγράφων 3.6.1 έως 3.6.4 προκειμένου να προειδοποιείται ο οδηγός ως προς την παρεμποδισμένη ή μειωμένη κατάσταση λειτουργικότητας του συστήματος ESC. Η απαίτηση αυτή δεν εφαρμόζεται για τον τρόπο λειτουργίας που έχει επιλεγεί από τον οδηγό, όπως αναφέρεται στην παράγραφο 3.5.1.2.
 3.6.1.
 Ο κατασκευαστής του οχήματος πρέπει να παρέχει ενδεικτική λυχνία η οποία θα υποδεικνύει ότι το όχημα έχει τεθεί σε τρόπο λειτουργίας που καθιστά αδύνατη τη συμμόρφωση με τις απαιτήσεις των παραγράφων 3, 3.1, 3.2 και 3.3, εφόσον προβλέπεται τέτοιος τρόπος λειτουργίας.
 3.6.2.
 Η ενδεικτική λυχνία «ESC Off»:
 3.6.2.1.
 πρέπει να είναι τοποθετημένη σε τέτοιο σημείο ώστε να μπορεί να τη βλέπει άμεσα και απρόσκοπτα ο οδηγός, ενόσω αυτός βρίσκεται στην καθημένη θέση του, με προσδεδεμένη τη ζώνη ασφαλείας του.
 3.6.2.2.
 Πρέπει να φαίνεται κατακόρυφα, σε σχέση με την αντίληψη του οδηγού κατά την οδήγηση.
 3.6.2.3.
 Πρέπει να αναγνωρίζεται με το σύμβολο που φαίνεται κατωτέρω για τον τρόπο λειτουργίας «ESC Off» ή με το κείμενο «ESC OFF»,
 ή
 Πρέπει να αναγνωρίζεται με την Αγγλική λέξη «OFF» δίπλα είτε στο όργανο χειρισμού που αναφέρεται στην παράγραφο 3.5.2 ή 3.5.3 ή με τη φωτιζόμενη ενδεικτική λυχνία δυσλειτουργίας.
 3.6.2.4.
 πρέπει να είναι κίτρινου ή πορτοκαλί χρώματος.
 3.6.2.5.
 όταν ανάβει πρέπει να έχει επαρκή φωτεινότητα ώστε να είναι ορατή από τον οδηγό υπό συνθήκες οδήγησης κατά την ημέρα και κατά τη νύχτα, εφόσον ο οδηγός έχει προσαρμοστεί στις συνθήκες περιβάλλοντος φωτός του καταστρώματος της οδού.
 3.6.2.6.
 πρέπει να παραμένει συνεχώς αναμμένη για όσο χρονικό διάστημα το ESC είναι σε τρόπο λειτουργίας που καθιστά αδύνατη τη συμμόρφωση με τις απαιτήσεις των παραγράφων 3, 3.1, 3.2 και 3.3.
 3.6.2.7.
 εκτός από τα όσα προβλέπονται στις παραγράφους 3.6.3 και 3.6.4, κάθε ενδεικτική λυχνία «ESC Off» πρέπει να ενεργοποιείται ως λειτουργία ελέγχου λυχνίας είτε όταν το σύστημα ασφάλισης ανάφλεξης έχει τεθεί στη θέση λειτουργίας («On» ή «Run») εφόσον ο κινητήρας δεν βρίσκεται σε λειτουργία ή όταν το σύστημα ασφάλισης ανάφλεξης βρίσκεται σε θέση ενδιάμεση των «On» (ή «Run») και («εκκίνηση») «Start», η οποία έχει καθοριστεί από τον κατασκευαστή ως θέση ελέγχου.
 3.6.2.8.
 πρέπει να σβήνει αφότου το σύστημα ESC έχει επιστρέψει στον αρχικό προκαθορισμένο τρόπο λειτουργίας του κατασκευαστή.
 3.6.3.
 Η ενδεικτική λυχνία «ESC Off» δεν απαιτείται να ενεργοποιείται όταν είναι σε λειτουργία η ασφάλιση εκκινητή.
 3.6.4.
 Η απαίτηση της παραγράφου 3.6.2.7 της παρούσας ενότητας δεν εφαρμόζεται σε ενδεικτικές λυχνίες που εικονίζονται σε ένα κοινό χώρο.
 3.6.5.
 O κατασκευαστής μπορεί να χρησιμοποιεί την ενδεικτική λυχνία «ESC Off» για να υποδεικνύει ένα επίπεδο λειτουργίας του ESC που διαφέρει από τον αρχικό προκαθορισμένο τρόπο λειτουργίας του κατασκευαστή ακόμη κι αν το όχημα συμμορφώνεται με τις παραγράφους 3, 3.1, 3.2 και 3.3 της παρούσας ενότητας σε αυτό το επίπεδο λειτουργίας του ESC.
 3.7. Τεχνική τεκμηρίωση του συστήματος ESC
 Περαιτέρω των απαιτήσεων που ορίζονται στο παράρτημα 8 του παρόντος κανονισμού, το πακέτο τεκμηρίωσης πρέπει, ως


text:
επιβεβαίωση του ότι το όχημα είναι εξοπλισμένο με σύστημα ESC, το οποίο ανταποκρίνεται στον ορισμό ενός «συστήματος ESC», όπως καθορίζεται στην παράγραφο 2.25 του παρόντος κανονισμού, να περιλαμβάνει την τεκμηρίωση του κατασκευαστή για το όχημα όπως ορίζεται στις παραγράφους 3.7.1 έως 3.7.4.
 3.7.1.
 Διάγραμμα συστήματος που επισημαίνει κάθε στοιχείο του υλισμικού του συστήματος ESC. Το διάγραμμα πρέπει να επισημαίνει τα κατασκευαστικά στοιχεία εκείνα που χρησιμοποιούνται για την παραγωγή των ροπών στρέψης πέδησης σε κάθε τροχό, τον καθορισμό του βαθμού εκτροπής του οχήματος, της προβλεπόμενης πλαγιολίσθησης ή της παραγώγου πλαγιολίσθησης και των λειτουργιών διεύθυνσης που ελέγχονται από τον οδηγό.
 3.7.2.
 Μία σύντομη γραπτή επεξήγηση επαρκεί για την περιγραφή των βασικών χαρακτηριστικών λειτουργίας του συστήματος ESC. Η εν λόγω επεξήγηση πρέπει να περιλαμβάνει τη συνοπτική περιγραφή της ικανότητας του συστήματος να εφαρμόζει ροπές πέδησης σε κάθε τροχό και τον τρόπο με τον οποίο το σύστημα τροποποιεί τη ροπή πρόωσης κατά την ενεργοποίηση του συστήματος ESC, καθώς και να δείχνει ότι ο βαθμός εκτροπής καθορίζεται άμεσα. Η επεξήγηση θα καθορίζει επίσης το εύρος τιμών ταχύτητας του οχήματος και τις φάσεις οδήγησης (επιτάχυνση, επιβράδυνση, κίνηση εξ αδρανείας, κατά την ενεργοποίηση του ABS ή του οργάνου ελέγχου της πρόσφυσης) υπό τις οποίες μπορεί να ενεργοποιηθεί το σύστημα ESC.
 3.7.3.
 Λογικό διάγραμμα. Το διάγραμμα αυτό υποστηρίζει την επεξήγηση που προβλέπεται στην παράγραφο 3.7.2.
 3.7.4.
 Πληροφορίες υποστροφής. Μία σύντομη περιγραφή των σχετικών εισόδων στον ηλεκτρονικό υπολογιστή που ελέγχουν το υλισμικό του συστήματος ESC και του τρόπου με τον οποίο χρησιμοποιούνται για τον περιορισμό της υποστροφής του οχήματος.
 4. ΣΥΝΘΗΚΕΣ ΔΟΚΙΜΗΣ
 4.1. Συνθήκες περιβάλλοντος
 4.1.1.
 Η θερμοκρασία περιβάλλοντος είναι μεταξύ 0 °C και 45 °C.
 4.1.2.
 Η μέγιστη ταχύτητα ανέμου δεν είναι μεγαλύτερη από τα 10 m/s για οχήματα με SSF > 1,25 και 5 m/s για οχήματα με SSF ≤ 1,25.
 4.2. Οδόστρωμα δοκιμής
 4.2.1.
 Οι δοκιμές διενεργούνται σε στεγνό, ομοιόμορφο, ανθεκτικό οδόστρωμα. Επιφάνειες με ανωμαλίες και διακυμάνσεις, όπως βαθουλώματα και μεγάλες ρηγματώσεις, είναι ακατάλληλα.
 4.2.2.
 Το οδόστρωμα δοκιμής έχει μία ονομαστική (3) τιμή συντελεστή πέδησης κορυφής (PBC) 0,9, εκτός εάν ορίζεται διαφορετικά, όταν μετράται είτε:
 4.2.2.1.
 με βάση το τυποποιημένο ελαστικό δοκιμής αναφοράς E1136 της Αμερικανικής εταιρείας Δομικών και Υλικών (ASTM) σύμφωνα με τη μέθοδο ASTM E1337-90, σε ταχύτητα των 40 μιλίων ανά ώρα (mph). ή
 4.2.2.2.
 με τη μέθοδο δοκιμής k που ορίζεται στο προσάρτημα 2 του παραρτήματος 6 του παρόντος κανονισμού.
 4.2.3.
 Η επιφάνεια δοκιμής έχει μία σταθερή κλίση που κυμαίνεται από μηδενική έως και 1 %.
 4.3. Συνθήκες οχήματος
 4.3.1.
 Το σύστημα ESC ενεργοποιείται σε όλες τις δοκιμές.
 4.3.2.
 Μάζα οχήματος. To όχημα φορτώνεται με τη δεξαμενή καυσίμου (ρεζερβουάρ) πληρωμένη στο 90 % της χωρητικότητάς της και με ένα ολικό εσωτερικό φορτίο των 168 κιλών, που συνίσταται από τον οδηγό δοκιμής, περίπου 59 κιλά εξοπλισμού δοκιμής (αυτόματο σύστημα διεύθυνσης, σύστημα απόκτησης δεδομένων και παροχή ισχύος για τον μηχανισμό διεύθυνσης), καθώς και το απαιτούμενο έρμα για την αναπλήρωση τυχόν ελλείμματος όσον φορά το βάρος των οδηγών δοκιμής και του εξοπλισμού δοκιμής. Σε περίπτωση που απαιτείται, το έρμα πρέπει να τοποθετείται στο δάπεδο του οχήματος,


text:
πίσω από το μπροστινό κάθισμα επιβάτη ή, εάν είναι απαραίτητο, στην περιοχή στηρίγματος για τα πόδια του μπροστινού επιβάτη. Ολόκληρο το έρμα πρέπει να είναι ασφαλισμένο κατά τρόπο ώστε να αποτρέπεται η περίπτωση να αποκολληθεί κατά τη διάρκεια της δοκιμής.
 4.3.3.
 Ελαστικά. Τα ελαστικά πληρώνονται σύμφωνα με την(τις) συνιστώμενη(-ες) τιμή(-ές) πίεσης εν ψυχρώ, π.χ. όπως καθορίζεται στην ενδεικτική πινακίδα του οχήματος ή στην ετικέτα στην οποία αναφέρεται η πίεση πλήρωσης ελαστικών. Μπορούν να τοποθετηθούν αεροθάλαμοι, προκειμένου να αποτρέψουν την παραμόρφωση του ελαστικού.
 4.3.4.
 Στηρίγματα ευστάθειας. Μπορούν να χρησιμοποιηθούν στηρίγματα ευστάθειας για τη δοκιμή, εάν αυτό κρίνεται αναγκαίο για την ασφάλεια των οδηγών δοκιμής. Σε αυτή την περίπτωση, ισχύουν τα ακόλουθα για οχήματα με παράγοντα στατικής ευστάθειας (SSF) ≤ 1,25:
 4.3.4.1.
 Οχήματα έτοιμα προς κυκλοφορία με μάζα κάτω από τα 1 588 κιλά πρέπει να είναι εξοπλισμένα με «ελαφριά» στηρίγματα ευστάθειας. Τα ελαφριά στηρίγματα ευστάθειας πρέπει να είναι σχεδιασμένα έτσι ώστε να έχουν μία μέγιστη μάζα των 27 κιλών και μία μέγιστη ροπή αδρανείας περί τον εγκάρσιο άξονα των 27 kg · m2.
 4.3.4.2.
 Οχήματα έτοιμα προς κυκλοφορία με μάζα ανάμεσα στα 1 588 κιλά και 2 722 κιλά πρέπει να είναι εξοπλισμένα με «στάνταρτ» στηρίγματα ευστάθειας. Τα στάνταρτ στηρίγματα ευστάθειας πρέπει να είναι σχεδιασμένα έτσι ώστε να έχουν μία μέγιστη μάζα των 32 κιλών και μία μέγιστη ροπή αδρανείας περί τον εγκάρσιο άξονα των 35,9 kg · m2.
 4.3.4.3.
 Οχήματα έτοιμα προς κυκλοφορία με μάζα ίση προς ή μεγαλύτερη των 2 722 κιλών πρέπει να είναι εξοπλισμένα με «βαριά» στηρίγματα ευστάθειας. Τα βαριά στηρίγματα ευστάθειας πρέπει να είναι σχεδιασμένα έτσι ώστε να έχουν μία μέγιστη μάζα των 39 κιλών και μία μέγιστη ροπή αδρανείας περί τον εγκάρσιο άξονα των 40,7 kg · m2.
 4.3.5.
 Αυτόματο σύστημα διεύθυνσης. Ένα ρομπότ διεύθυνσης προγραμματισμένο να εκτελέσει το απαιτούμενο πρότυπο διεύθυνσης πρέπει να χρησιμοποιηθεί στις παραγράφους 5.5.2, 5.5.3, 5.6 και 5.9. To σύστημα διεύθυνσης πρέπει να είναι ικανό να παρέχει ροπές διεύθυνσης ανάμεσα στα 40 και 60 Νμ. Το σύστημα διεύθυνσης πρέπει να είναι ικανό να εφαρμόζει αυτές τις ροπές κατά τη λειτουργία με ταχύτητες τιμονιού έως τις 1 200 μοίρες ανά δευτερόλεπτο.
 5. ΔΙΑΔΙΚΑΣΊΑ ΔΟΚΙΜΉΣ
 5.1. Πληρώσατε με αέρα τα ελαστικά του οχήματος με την(τις) συνιστώμενη(-ες) τιμή(-ές) πίεσης εν ψυχρώ, όπως π.χ. προβλέπεται στην ενδεικτική πινακίδα του οχήματος ή στην ετικέτα στην οποία αναφέρεται η πίεση πλήρωσης ελαστικών.
 5.2. Έλεγχος λυχνίας ενδεικτικής λυχνίας. Ενόσω το όχημα είναι ακινητοποιημένο και το σύστημα ασφάλισης ανάφλεξης στη θέση «ασφάλιση» («Lock») ή στη θέση «εκτός λειτουργίας» («Off»), στρέψτε τον διακόπτη ανάφλεξης στη θέση «σε λειτουργία» («Οn» ή «Run»). Η ενδεικτική λυχνία δυσλειτουργίας του ESC πρέπει να ανάβει ως λειτουργία ελέγχου λυχνίας, όπως ορίζεται στην παράγραφο 3.4.1.7, και εάν το όχημα είναι εφοδιασμένο με την ενδεικτική λυχνία «ESC Off», αυτή θα πρέπει να ανάβει επίσης ως λειτουργία ελέγχου λυχνίας, όπως ορίζεται στην παράγραφο 3.6.2.7. Δεν απαιτείται έλεγχος της λυχνίας της ενδεικτικής λυχνίας για μία ενδεικτική λυχνία η οποία είναι τοποθετημένη σε ένα κοινό χώρο, όπως ορίζεται στις παραγράφους 3.4.3 και 3.6.4.
 5.3. Έλεγχος χειρισμού «ESC Off». Για οχήματα


text:
που είναι εξοπλισμένα με όργανο ελέγχου «ESC Off», ενόσω το όχημα βρίσκεται ακινητοποιημένο και το σύστημα ασφάλισης ανάφλεξης στη θέση «ασφάλιση» («Lock») ή στη θέση «εκτός λειτουργίας» («Off»), στρέψτε τον διακόπτη του συστήματος ασφάλισης ανάφλεξης στη θέση «σε λειτουργία» («Οn» ή «Run»). Ενεργοποιήστε το όργανο ελέγχου «ESC Off» και βεβαιωθείτε εάν είναι αναμμένη η λυχνία «ESC Off», όπως ορίζεται στην παράγραφο 3.6.4. Στρέψτε τον διακόπτη του συστήματος ασφάλισης ανάφλεξης στη θέση «ασφάλιση» («Lock») ή στη θέση «εκτός λειτουργίας» («Off»). Στρέψτε, ξανά, τον διακόπτη του συστήματος ασφάλισης ανάφλεξης στη θέση «σε λειτουργία» («Οn» ή «Run») και βεβαιωθείτε ότι η ενδεικτική λυχνία «ESC Off» έχει σβήσει υποδεικνύοντας ότι έχει αποκατασταθεί η λειτουργία του συστήματος ESC, όπως ορίζεται στην παράγραφο 3.5.1.
 5.4. Επιθυμητή ρύθμιση των πεδών
 Ρυθμίστε τις πέδες του οχήματος κατά τον τρόπο που περιγράφεται στις παραγράφους 5.4.1 έως 5.4.4.
 5.4.1.
 Εκτελούνται δέκα ακινητοποιήσεις από μία ταχύτητα των 56 km/h, με μία μέση επιβράδυνση περίπου 0,5 g.
 5.4.2.
 Αμέσως μετά την ακολουθία των δέκα ακινητοποιήσεων από τα 56 km/h, εκτελούνται τρεις πρόσθετες ακινητοποιήσεις από τα 72 χιλιόμετρα/ώρα με μεγαλύτερη επιβράδυνση.
 5.4.3.
 Κατά την εκτέλεση των ακινητοποιήσεων της παραγράφου 5.4.2, ασκείται επαρκής δύναμη στο ποδόπληκτρο πέδης έτσι ώστε να τεθεί σε κατάσταση λειτουργίας το σύστημα αντιεμπλοκής τροχών κατά την πέδηση (ABS) για όλες τις περιπτώσεις πέδησης ακόμη και σε ένα μεμονωμένο συμβάν πέδησης.
 5.4.4.
 Μετά την ολοκλήρωση της τελικής ακινητοποίησης της 5.4.2, το όχημα οδηγείται σε ταχύτητα των 72 km/h για πέντε λεπτά για να ψυχρανθούν οι πέδες.
 5.5. Προετοιμασία ελαστικών
 Προετοιμάστε τα ελαστικά χρησιμοποιώντας τη διαδικασία των παραγράφων 5.5.1 έως 5.5.3 για να αφαιρέσετε την κόλα του καλουπιού και να επιτύχετε τη λειτουργική θερμοκρασία αμέσως πριν από τις δοκιμές των παραγράφων 5.6 και 5.9.
 5.5.1.
 Το υπό δοκιμή όχημα οδηγείται γύρω από ένα κύκλο διαμέτρου 30 μέτρων με ταχύτητα που προκαλεί πλευρική επιτάχυνση 0,5 έως 0,6g περίπου για τρεις δεξιόστροφους γύρους ακολουθούμενους από τρεις αριστερόστροφους γύρους.
 5.5.2.
 Με τη χρήση ενός προτύπου ημιτονοειδούς συστήματος διεύθυνσης, σε συχνότητα 1 Hz, μιας μέγιστης τιμής εύρους γωνίας τιμονιού, η οποία αντιστοιχεί σε μία κορυφαία τιμή πλευρικής επιτάχυνσης των 0,5 έως 0,6g και με μία ταχύτητα οχήματος των 56 km/h, το όχημα υποβάλλεται σε ένα κύκλο οδήγησης μέσω τεσσάρων ξεχωριστών ολοκληρωμένων κύκλων λειτουργίας εκτελώντας 10 κύκλους ημιτονοειδούς συστήματος διεύθυνσης κατά τη διάρκεια κάθε χωριστού ολοκληρωμένου κύκλου λειτουργιών.
 5.5.3.
 Το εύρος γωνίας τιμονιού του τελικού κύκλου του τελικού ολοκληρωμένου κύκλου λειτουργιών πρέπει να είναι το διπλάσιο από τους άλλους κύκλους. Ο μέγιστος επιτρεπτός χρόνος, που μεσολαβεί από γύρο σε γύρο και από ολοκληρωμένο κύκλο λειτουργίας σε ολοκληρωμένο κύκλο λειτουργίας, είναι πέντε λεπτά.
 5.6. Αυξανόμενη με αργό ρυθμό διαδικασία ελέγχου του συστήματος διεύθυνσης
 Το όχημα υποβάλλεται σε δύο σειρές ελέγχων της αυξανόμενης με αργό ρυθμό δοκιμής του συστήματος διεύθυνσης χρησιμοποιώντας μία σταθερή ταχύτητα οχήματος των 80 + 2 χιλιομέτρων/ώρα καθώς και ένα πρότυπο διεύθυνσης που αυξάνεται κατά 13,5 μοίρες ανά δευτερόλεπτο μέχρι να επιτευχθεί πλευρική επιτάχυνση 0,5 g περίπου. Εκτελούνται τρεις επαναλήψεις για κάθε σειρά δοκιμών. Στη μία σειρά χρησιμοποιείται αριστερόστροφο σύστημα διεύθυνσης και στην άλλη σειρά χρησιμοποιείται


text:
δεξιόστροφο σύστημα διεύθυνσης. Ο μέγιστος επιτρεπτός χρόνος μεταξύ των διαδοχικών δοκιμών είναι πέντε λεπτά.
 5.6.1.
 Από τις αυξανόμενες με αργό ρυθμό δοκιμές οδήγησης, καθορίζεται η τιμή μεγέθους «A», όπου «A» είναι η γωνία τιμονιού σε μοίρες που προκαλεί μία πλευρική επιτάχυνση σταθερής κατάστασης (διορθωμένη με τη χρήση των μεθόδων που καθορίζονται στην παράγραφο 5.11.3) των 0,3 g για το όχημα δοκιμής. Η τιμή Α υπολογίζεται με τη χρήση γραμμικής παλινδρόμησης ως προς την πλησιέστερη στις 0,1 μοίρες τιμή, από κάθε ένα εκ των έξι αυξανόμενων με αργό ρυθμό δοκιμών οδήγησης. Εξάγεται ο μέσος όρος της υπολογιζόμενες απόλυτης τιμής των έξι τιμών Α, στην πλησιέστερη τιμή των 0,1 μοιρών για την παραγωγή του τελικού μεγέθους Α, που χρησιμοποιείται κατωτέρω.
 5.7. Αφότου καθοριστεί η τιμή μεγέθους Α, χωρίς να αντικαταστήσετε τα ελαστικά, εκτελείται επαναληπτικά η διαδικασία προετοιμασίας των ελαστικών, η οποία περιγράφεται στην παράγραφο 5.5, αμέσως πριν από τη διενέργεια της δοκιμής «Ημιτονοειδής χειρισμός του τιμονιού με απότομη διακοπή» («Sine with Dwell») της παραγράφου 5.9. Η έναρξη της πρώτης σειράς δοκιμών «Sine with Dwell» πρέπει να γίνεται εντός δύο ωρών μετά την ολοκλήρωση των αυξανόμενων με αργό ρυθμό δοκιμών οδήγησης της παραγράφου 5.6.
 5.8. Ελέγξτε εάν έχει ενεργοποιηθεί το σύστημα ESC αφότου βεβαιωθείτε ότι η ενδεικτική λυχνία δυσλειτουργίας ESC και η ενδεικτική λυχνία «ESC Off» (εφόσον παρέχεται) δεν ανάβουν.
 5.9. Δοκιμή ημιτονοειδούς χειρισμού του τιμονιού με απότομη διακοπή («Sine with Dwell») παρέμβασης και απόκρισης υπερστροφής
 Το όχημα υποβάλλεται σε δύο σειρές δοκιμών με τη χρήση ενός προτύπου συστήματος διεύθυνσης ενός ημιτονοειδούς κύματος σε συχνότητα 0,7 Hz με καθυστέρηση 500 ms που αρχίζει στο δεύτερο εύρος κορυφαίας τιμής όπως φαίνεται στο Σχήμα 2 (δοκιμές «Sine with Dwell»). Στη μία σειρά χρησιμοποιείται αριστερόστροφο σύστημα διεύθυνσης για τον πρώτο μισό κύκλο και στην άλλη σειρά χρησιμοποιείται δεξιόστροφο σύστημα διεύθυνσης για τον πρώτο μισό κύκλο. Το όχημα αφήνεται να ψυχθεί ανάμεσα σε κάθε δοκιμή για μία περίοδο των 1,5 έως 5 λεπτών, με το όχημα εν στάσει.
 Σχήμα 2
 Ημιτονοειδής χειρισμού του τιμονιού με απότομη διακοπή («Sine with Dwell»)
 5.9.1.
 Η κίνηση του συστήματος διεύθυνσης ενεργοποιείται με τη δύναμη εξ αδρανείας του οχήματος σε υψηλή ταχύτητα, στα 80 ± 2 km/h.
 5.9.2.
 Το εύρος διεύθυνσης για την αρχική δοκιμή κάθε σειράς είναι 1,5 A, όπου A είναι το εύρος της γωνίας τιμονιού που καθορίζεται στο στοιχείο 5.6.1.
 5.9.3.
 Σε κάθε σειρά δοκιμών, το εύρος του συστήματος διεύθυνσης αυξάνεται από δοκιμή σε δοκιμή κατά 0,5 A, υπό τον όρο ότι καμία εκ των δοκιμών αυτών δεν θα έχει ως αποτέλεσμα τη δημιουργία εύρους διεύθυνσης μεγαλύτερου από αυτό της τελικής δοκιμαστικής λειτουργίας, όπως ορίζεται στην παράγραφο 5.9.4.
 5.9.4.
 Το εύρος του συστήματος διεύθυνσης της τελικής δοκιμής σε κάθε σειρά είναι το μεγαλύτερο του 6,5 Α ή 270 μοίρες, υπό τον όρο ότι το υπολογισμένο εύρος 6,5 Α είναι μικρότερο από ή ίσο με 300 μοίρες. Εάν οποιαδήποτε αύξηση της τάξης του 0,5 Α, μέχρι τα 6,5 Α, είναι μεγαλύτερη των 300 μοιρών, το εύρος διεύθυνσης της τελικής δοκιμής πρέπει να είναι 300 μοίρες.
 5.9.5.
 Με ολοκλήρωση των δύο


text:
σειρών δοκιμών, η μεταγενέστερη επεξεργασία των δεδομένων του βαθμού εκτροπής και της πλευρικής επιτάχυνσης γίνεται με τον τρόπο που καθορίζεται στην παράγραφο 5.11.
 5.10. Εντοπισμός δυσλειτουργίας του ηλεκτρονικού ελέγχου ευστάθειας (ESC)
 5.10.1.
 Προσομοιώστε μία ή περισσότερες δυσλειτουργία(-ες) αποσυνδέοντας την πηγή ισχύος σε οποιοδήποτε εξάρτημα του ESC ή αποσυνδέοντας οποιαδήποτε ηλεκτρική σύνδεση ανάμεσα στα κατασκευαστικά στοιχεία του ESC (με το όχημα χωρίς παροχή ισχύος). Κατά την προσομοίωση μιας δυσλειτουργίας ESC, οι ηλεκτρικές συνδέσεις για την(τις) ενδεικτική λυχνία(-ες) ή/και το(τα) προαιρετικό(-ά) όργανο(-α) ελέγχου του συστήματος ESC δεν πρέπει να αποσυνδέονται.
 5.10.2.
 Ενόσω το όχημα είναι αρχικά εν στάσει και το σύστημα ασφάλισης ανάφλεξης είναι είτε στη θέση «ασφάλισης» («Lock») είτε στη θέση «εκτός λειτουργίας» («Off»), ρυθμίστε το σύστημα ασφάλισης ανάφλεξης στη θέση «εκκίνησης» («Start») και θέστε τον κινητήρα σε λειτουργία. Οδηγήστε το όχημα προς τα εμπρός για να αποκτήσει το όχημα ταχύτητα 48 + 8 km/h. 30 δευτερόλεπτα, το αργότερο, μετά την έναρξη λειτουργίας του κινητήρα, και εντός των επομένων δύο λεπτών σε αυτή την ταχύτητα, εκτελέστε τουλάχιστον έναν ελαφρύ ελιγμό στροφής προς τ’ αριστερά και έναν προς τα δεξιά χωρίς να απολέσετε την ευστάθεια κατεύθυνσης και ενεργοποιήστε τις πέδες. Να επαληθεύσετε αν το όργανο ένδειξης δυσλειτουργίας ESC ανάβει σύμφωνα με την παράγραφο 3.4. μετά το τέλος αυτών των ελιγμών.
 5.10.3.
 Ακινητοποιήστε το όχημα, ρυθμίστε το σύστημα ασφάλισης ανάφλεξης είτε στη θέση «ασφάλισης» («Lock») είτε στη θέση «εκτός λειτουργίας» («Off»). Μετά από ένα χρονικό διάστημα πέντε λεπτών, ρυθμίστε το σύστημα ασφάλισης ανάφλεξης στη θέση «εκκίνησης» («Start») και θέστε τον κινητήρα σε λειτουργία. Επαληθεύσατε ότι το όργανο ένδειξης δυσλειτουργίας ESC ανάβει και πάλι για να σηματοδοτήσει μία δυσλειτουργία και παραμένει αναμμένο για όσο χρονικό διάστημα ο κινητήρας παραμένει σε λειτουργία ή μέχρις ότου αποκατασταθεί το σφάλμα.
 5.10.4.
 Ρυθμίστε το σύστημα ασφάλισης ανάφλεξης είτε στη θέση «εκτός λειτουργίας» («Off») είτε στη θέση «ασφάλισης» («Lock»). Αποκαταστήστε την κανονική λειτουργία του συστήματος ESC, ρυθμίστε το σύστημα ασφάλισης ανάφλεξης στη θέση «εκκίνησης» («Start») θέστε σε λειτουργία τον κινητήρα. Εκτελέστε επαναληπτικά τον ελιγμό που περιγράφεται στην παράγραφο 5.10.2. και βεβαιωθείτε ότι η ενδεικτική λυχνία έχει σβήσει εντός του εν λόγω χρονικού διαστήματος ή αμέσως μετά την παρέλευσή του.
 5.11. Μεταγενέστερη επεξεργασία δεδομένων – υπολογισμοί για μέτρηση επιδόσεων
 Οι μετρήσεις και οι υπολογισμοί του βαθμού εκτροπής και της πλευρικής μετατόπισης πρέπει να διενεργούνται με τη χρήση των τεχνικών που καθορίζονται στις παραγράφους 5.11.1 έως 5.11.8.
 5.11.1.
 Τα ανεπεξέργαστα δεδομένα φιλτράρονται με ένα 12-πολο φίλτρο Μπάτεργουερθ (Butterworth) χωρίς φάσεις και μία συχνότητα αποκοπής των 10 Hz. Τα φιλτραρισμένα δεδομένα στη συνέχεια μηδενίζονται για να εξουδετερώσουν τη διαφορά φάσης του αισθητήρα χρησιμοποιώντας στατικά προ της δοκιμής δεδομένα.
 5.11.2.
 Τα ανεπεξέργαστα δεδομένα του βαθμού εκτροπής διηθούνται με ένα 12-πολο φίλτρο Μπάτεργουερθ χωρίς φάσεις και μία συχνότητα αποκοπής των 6 Hz. Τα διηθημένα δεδομένα στη συνέχεια μηδενίζονται για να απομακρύνουν τη διαφορά φάσης του αισθητήρα χρησιμοποιώντας στατικά προ της δοκιμής δεδομένα.
 5.11.3.
 Τα ανεπεξέργαστα δεδομένα πλευρικής επιτάχυνσης διηθούνται με ένα 12-πολο φίλτρο Μπάτεργουερθ χωρίς φάσεις και μία συχνότητα αποκοπής των 6 Hz. Τα φιλτραρισμένα δεδομένα, στη συνέχεια, μηδενίζονται για να εξουδετερώσουν τη διαφορά


text:
φάσης του αισθητήρα χρησιμοποιώντας στατικά προ της δοκιμής δεδομένα. Τα δεδομένα πλευρικής επιτάχυνσης στο κέντρο βάρους του οχήματος καθορίζονται διά της εξουδετέρωσης των επιδράσεων που προκαλούνται από την ταλάντωση κατά τον εγκάρσιο άξονα του αμαξώματος του οχήματος και διά της διόρθωσης για την τοποθέτηση του αισθητήρα μέσω της χρήσης μετασχηματισμού συντεταγμένων. Για τη συλλογή δεδομένων, το πλευρικό επιταχυνσιόμετρο πρέπει να είναι τοποθετημένο όσο το δυνατόν πλησιέστερα στο κατακόρυφο και το πλευρικό κέντρο βάρους του οχήματος.
 5.11.4.
 Η ταχύτητα τιμονιού καθορίζεται διά της διαφοροποίησης των φιλτραρισμένων δεδομένων της γωνίας τιμονιού. Τα δεδομένα της ταχύτητας τιμονιού φιλτράρονται, στη συνέχεια, με ένα φίλτρο μέσης τιμής χρονοθυρίδας 0,1 δευτερολέπτου.
 5.11.5.
 Τα κανάλια δεδομένων πλευρικής επιτάχυνσης, βαθμού εκτροπής και γωνίας τιμονιού μηδενίζονται με τη χρησιμοποίηση μιας καθορισμένης «περιοχής εκμηδενίσεως». Οι μέθοδοι που χρησιμοποιούνται για τη δημιουργία μιας περιοχής εκμηδενίσεως καθορίζονται στις παραγράφους 5.11.5.1 και 5.11.5.2.
 5.11.5.1.
 Χρησιμοποιώντας τα δεδομένα ρυθμού τιμονιού, που υπολογίζονται με τη χρήση των μεθόδων που περιγράφονται στην παράγραφο 5.11.4, προσδιορίζεται το βραχύ χρονικό διάστημα κατά το οποίο ο ρυθμός τιμονιού υπερβαίνει τις 75 deg/sec. Από το σημείο αυτό, ο ρυθμός τιμονιού πρέπει να παραμένει μεγαλύτερος από τις 75 deg/sec για τουλάχιστον 200 ms. Εάν δεν πληρείται η δεύτερη προϋπόθεση, προσδιορίζεται το επόμενο βραχύ διάστημα κατά το οποίο ο ρυθμός τιμονιού υπερβαίνει τις 75 deg/sec και εφαρμόζεται ο έλεγχος εγκυρότητας των 200 ms. Αυτή η επαναληπτική διαδικασία συνεχίζεται έως ότου ικανοποιηθούν τελικά και οι δύο προϋποθέσεις.
 5.11.5.2.
 Η «περιοχή εκμηδενίσεως» καθορίζεται ως η χρονική περίοδος του 1,0 δευτερολέπτου πριν από το βραχύ διάστημα κατά το οποίο ο ρυθμός τιμονιού υπερβαίνει τις 75 deg/sec (που σημαίνει ότι το βραχύ διάστημα κατά το οποίο η ταχύτητα του τιμονιού υπερβαίνει τις 75 deg/sec καθορίζει το ακρότατο όριο της «περιοχής εκμηδενίσεως»).
 5.11.6.
 Ως έναρξη λειτουργίας του συστήματος διεύθυνσης (BOS) ορίζεται η πρώτη φορά που τα φιλτραρισμένα και μηδενισμένα δεδομένα της γωνίας τιμονιού εγγίζουν τις -5 μοίρες (στην περίπτωση που η αρχική λειτουργία διεύθυνσης είναι αριστερόστροφη) ή τις + 5 μοίρες (στην περίπτωση που η αρχική λειτουργία διεύθυνσης είναι αριστερόστροφη) μετά την παρέλευση ενός χρονικού διαστήματος που καθορίζει το ακρότατο όριο της «περιοχής εκμηδενίσεως». Η τιμή του χρονικού διαστήματος παρεμβάλλεται στην BOS.
 5.11.7.
 Ως ολοκλήρωση της λειτουργίας του συστήματος διεύθυνσης (COS) ορίζεται το χρονικό διάστημα κατά το οποίο η γωνία τιμονιού επανέρχεται στο μηδέν κατά την ολοκλήρωση του ελιγμού διεύθυνσης «Sine with Dwell». Η τιμή του χρονικού διαστήματος παρεμβάλλεται στη γωνία τιμονιού σε μηδέν μοίρες.
 5.11.8.
 Ο δεύτερος μέγιστος βαθμός εκτροπής ορίζεται ως ο πρώτος τοπικός μέγιστος βαθμός εκτροπής που προκαλείται από την αναστροφή του τιμονιού. Οι βαθμοί εκτροπής στα 1 000 και 1 750 δευτερόλεπτα μετά την COS καθορίζονται με παρεμβολή.
 5.11.9.
 Καθορίστε την πλευρική ταχύτητα με την ενσωμάτωση διορθωμένων, φιλτραρισμένων και μηδενισμένων δεδομένων πλευρικής επιτάχυνσης. Μηδενική πλευρική ταχύτητα στο σημείο BOS. Καθορίστε την πλευρική μετατόπιση με την ενσωμάτωση μηδενισμένης πλευρικής ταχύτητας. Μηδενική πλευρική μετατόπιση στο σημείο BOS. Η μέτρηση της πλευρικής μετατόπισης γίνεται στα 1,07 δευτερόλεπτα μετά το σημείο BOS και καθορίζεται με παρεμβολή.
 B. ΕΙΔΙΚΕΣ ΑΠΑΙΤΗΣΕΙΣ ΠΟΥ ΕΦΑΡΜΟΖΟΝΤΑΙ ΣΕ ΣΥΣΤΗΜΑΤΑ ΥΠΟΒΟΗΘΗΣΗΣ ΤΗΣ ΠΕΔΗΣΗΣ, ΕΦΟΣΟΝ


text:
ΥΠΑΡΧΟΥΝ
 1. ΓΕΝΙΚΑ
 Οι ακόλουθες απαιτήσεις εφαρμόζονται σε οχήματα εφοδιασμένα με συστήματα υποβοήθησης της πέδησης (BAS), ως ορίζεται στην παράγραφο 2.34 του παρόντος κανονισμού και δηλώνονται στην κοινοποίηση του παραρτήματος 1, παράγραφος 22. του παρόντος κανονισμού.
 Επιπλέον των απαιτήσεων του παρόντος παραρτήματος, τα συστήματα υποβοήθησης της πέδησης υπόκεινται σε οποιεσδήποτε σχετικές απαιτήσεις περιέχονται σε άλλα σημεία του παρόντος κανονισμού.
 Επιπλέον των απαιτήσεων του παρόντος παραρτήματος, τα οχήματα που είναι εφοδιασμένα με BAS πρέπει να είναι επίσης εξοπλισμένα με ABS σύμφωνα με το παράρτημα 6.
 1.1. Γενικά χαρακτηριστικά επιδόσεων συστημάτων BAS κατηγορίας «Α»
 Όταν μια κατάσταση έκτακτης ανάγκης γίνεται αισθητή, μέσω της άσκησης μιας σχετικά μεγάλης δύναμης στο ποδόπληκτρο πέδησης, η πρόσθετη άσκηση δύναμης στο ποδόπληκτρο πέδησης προκειμένου να προκληθεί ο πλήρης κύκλος λειτουργίας του ABS πρέπει να μειωθεί σε σύγκριση με τη δύναμη που ασκείται στο ποδόπληκτρο πέδησης χωρίς να είναι σε λειτουργία το σύστημα BAS.
 Η συμμόρφωση με αυτή την απαίτηση αποδεικνύεται εφόσον πληρούνται οι διατάξεις των παραγράφων 3.1 έως 3.3 της παρούσας ενότητας.
 1.2. Γενικά χαρακτηριστικά επιδόσεων συστημάτων BAS κατηγορίας «B» και «Γ»
 Όταν μια κατάσταση έκτακτης ανάγκης γίνεται αισθητή, τουλάχιστον μέσω μιας πολύ γρήγορης εφαρμογής του ποδόπληκτρου πέδησης, το BAS πρέπει να αυξήσει την πίεση ώστε να επιτευχθεί η μέγιστη σχέση (συντελεστής) πέδησης ή να προκληθεί ο πλήρης κύκλος λειτουργίας του ABS.
 Η συμμόρφωση με αυτή την απαίτηση αποδεικνύεται εφόσον πληρούνται οι διατάξεις των παραγράφων 4.1 έως 4.3 της παρούσας ενότητας.
 2. ΓΕΝΙΚΕΣ ΑΠΑΙΤΗΣΕΙΣ ΔΟΚΙΜΗΣ
 2.1. Μεταβλητές
 Κατά τη διεξαγωγή των δοκιμών, που περιγράφονται στο μέρος Β του παρόντος παραρτήματος, πρέπει να μετρούνται οι ακόλουθες μεταβλητές:
 2.1.1.
 δύναμη που ασκείται στο ποδόπληκτρο πέδησης, Fp
 2.1.2.
 ταχύτητα οχήματος, vx
 2.1.3.
 επιβράδυνση οχήματος, ax
 2.1.4.
 θερμοκρασία πέδης, Td
 2.1.5.
 πίεση πέδης, P, όπου συντρέχει περίπτωση.
 2.1.6.
 διαδρομή ποδόπληκτρου πέδησης, Sp, μετρούμενη στο κέντρο της πλάκας του ποδόπληκτρου πέδησης ή σε θέση στον μηχανισμό του ποδόπληκτρου όπου η μετατόπιση είναι ανάλογη προς τη μετατόπιση στο κέντρο της πλάκας του ποδόπληκτρου επιτρέποντας την απλή βαθμονόμηση της μέτρησης.
 2.2. Εξοπλισμός μέτρησης
 2.2.1.
 Οι μεταβλητές, που αναφέρονται στην παράγραφο 2.1, πρέπει να μετρούνται με κατάλληλους μορφοτροπείς. Η ακρίβεια, τα εύρη λειτουργίας, οι τεχνικές φιλτραρίσματος, η επεξεργασία δεδομένων και άλλες απαιτήσεις περιγράφονται στο πρότυπο ISO 15037-1:2006.
 2.2.2.
 Η ακρίβεια των μετρήσεων της δύναμης του ποδόπληκτρου και της θερμοκρασίας του δίσκου πρέπει να έχει ως εξής:
 Σύστημα εύρους μεταβλητών
 Σύνηθες εύρος λειτουργίας μορφοτροπέων
 Μέγιστες συνιστώμενες αποκλίσεις καταγραφής
 Ασκούμενηστο ποδόπληκτροδύναμη:
 0 έως 2 000 N
 ± 10 N
 Θερμοκρασία πέδης
 0 – 1 000 °C
 ± 5 °C
 Πίεση πέδης (4)
 0 – 20 MPa (4)
 ± 100 kPa (4)
 2.2.3.
 Λεπτομέρειες σχετικά με την αναλογική και την ψηφιακή επεξεργασία δεδομένων των διαδικασιών δοκιμής BAS περιγράφονται στο προσάρτημα 5 του παρόντος παραρτήματος. Απαιτείται ρυθμός δειγματοληψίας για την απόκτηση δεδομένων των τουλάχιστον 500 Hz.
 2.2.4.
 Επιτρέπονται μέθοδοι μέτρησης εναλλακτικές αυτών που αναφέρονται στην παράγραφο 2.2.3, εφόσον αποδεικνύεται ότι είναι τουλάχιστον εξίσου ακριβείς.
 2.3. Συνθήκες δοκιμής
 2.3.1.
 Έλεγχος κατάστασης φόρτωσης οχήματος: το όχημα πρέπει να είναι άφορτο· στο εμπρόσθιο κάθισμα, εκτός από τον οδηγό, επιτρέπεται να υπάρχει δεύτερο


text:
πρόσωπο επιφορτισμένο με την καταγραφή των αποτελεσμάτων της δοκιμής.
 2.3.2.
 Οι δοκιμές πέδησης πρέπει να διεξάγονται σε στεγνή επιφάνεια που παρέχει καλή πρόσφυση.
 2.4. Μέθοδος δοκιμής
 2.4.1.
 Οι δοκιμές, όπως περιγράφονται στις παραγράφους 3 και 4 της παρούσας ενότητας, πρέπει να διεξάγονται από μία ταχύτητα δοκιμής των 100 ± 2 km/h. Το όχημα πρέπει να κινείται με την ταχύτητα δοκιμής σε ευθεία.
 2.4.2.
 Η μέση θερμοκρασία των πεδών πρέπει να πρέπει να είναι σύμφωνη με την παράγραφο 1.4.1.1 του παραρτήματος 3.
 2.4.3.
 Για τις δοκιμές, ο χρόνος αναφοράς, t0, ορίζεται ως η χρονική στιγμή κατά την οποία η δύναμη του ποδόπληκτρου πέδησης φτάνει τα 20 N.
 Σημείωση:
 Για οχήματα εξοπλισμένα με σύστημα πέδησης υποβοηθούμενο από μια πηγή ενέργειας, η απαιτούμενη δύναμη που ασκείται στο ποδόπληκτρο εξαρτάται από το επίπεδο ενέργειας που υπάρχει στη διάταξη αποταμίευσης ενέργειας. Επομένως, στην αρχή της δοκιμής πρέπει να εξασφαλίζεται επαρκές επίπεδο ενέργειας.
 3. Αξιολόγηση ύπαρξης BAS κατηγορίας «Α»
 Ένα BAS κατηγορίας «Α» πρέπει να πληροί τις απαιτήσεις δοκιμής που αναφέρονται στις παραγράφους 3.1 και 3.2.
 3.1. Δοκιμή 1: Δοκιμή αναφοράς για τον καθορισμό των FABS και aABS.
 3.1.1.
 Οι τιμές αναφοράς FABS και aABS πρέπει να καθορίζονται σύμφωνα με τη διαδικασία που περιγράφεται στο προσάρτημα 4 του παρόντος παραρτήματος.
 3.2. Δοκιμή 2: Για την ενεργοποίηση του BAS
 3.2.1.
 Όταν εντοπισθεί μια επείγουσα κατάσταση πέδησης, τα συστήματα που είναι ευαίσθητα στη δύναμη ποδόπληκτρου πρέπει να εμφανίζουν σημαντική αύξηση του λόγου:
 α)
 πίεση στη σωλήνωση πέδης προς δύναμη ποδόπληκτρου πέδησης, όταν αυτό επιτρέπεται από την παράγραφο 3.2.5, ή
 β)
 επιβράδυνση οχήματος προς δύναμη ποδόπληκτρου πέδησης.
 3.2.2.
 Οι απαιτήσεις επιδόσεων για BAS κατηγορίας «Α» πληρούνται εάν μπορεί να καθορισθεί μια συγκεκριμένη χαρακτηριστική καμπύλη εφαρμογής πέδησης που να εμφανίζει μείωση 40 % έως 80 % στην απαιτούμενη δύναμη ποδόπληκτρου πέδησης για (FABS – FT) σε σύγκριση με (FABS παρεκ. – FT).
 3.2.3.
 FT είναι το κατώτερο όριο δύναμης και aT το κατώτερο όριο επιβράδυνσης, όπως φαίνεται στο σχήμα 1. Οι τιμές των FT και aT πρέπει να παρέχονται στην τεχνική υπηρεσία κατά την υποβολή της αίτησης έγκρισης τύπου. Η τιμή aT πρέπει να κυμαίνεται μεταξύ 3,5 m/s2 και 5,0 m/s2.
 3.2.4.
 Σχεδιάζεται μια ευθεία από την αρχή έως το σημείο FT, aT (βλέπε εικόνα 1α). Η τιμή της δύναμης ποδόπληκτρου πέδησης «F», στο σημείο τομής μεταξύ της γραμμής αυτής και μιας οριζόντιας γραμμής που ορίζεται από a = aABS, ορίζεται ως FABS, παρεκ.:
 3.2.5.
 Εναλλακτικά, κατ’ επιλογή του κατασκευαστή, στη περίπτωση οχημάτων κατηγορίας N1 ή M1 που προκύπτουν από αυτά τα οχήματα N1, με μέγιστη μάζα οχήματος GVM > 2 500 κιλά, οι τιμές της δύναμης ποδόπληκτρου για FT, FABS,ελάχιστη, FABS, μέγιστη και FABS,παρεκ. είναι δυνατόν να προκύψουν από τη χαρακτηριστική απόκρισης της πίεσης στη σωλήνωση πέδης αντί της χαρακτηριστικής επιβράδυνσης του οχήματος. Αυτή πρέπει να μετρείται καθώς αυξάνει η δύναμη ποδόπληκτρου πέδησης.
 3.2.5.1.
 Η πίεση, στην οποία ξεκινά ο κύκλος λειτουργίας του ABS, καθορίζεται με τη διεξαγωγή πέντε δοκιμών από την ταχύτητα των 100 ± 2 km/h, κατά τις οποίες το ποδόπληκτρο πέδησης πιέζεται έως το επίπεδο που


text:
προκαλεί τη λειτουργία του ABS, και οι πέντε τιμές πίεσης στις οποίες συμβαίνει αυτό, όπως καθορίζονται από τις καταγραφείσες τιμές πίεσης για τους πρόσθιους τροχούς, πρέπει να καταγράφονται, η δε μέση τιμή που αποκτάται καταγράφεται ως pabs.
 3.2.5.2.
 Η τιμή κατωφλίου της πίεσης PT πρέπει να αναφέρεται από τον κατασκευαστή και να αντιστοιχεί σε επιβράδυνση μεταξύ 2,5 – 4,5 m/s2.
 3.2.5.3.
 Το σχήμα 1β πρέπει να κατασκευάζεται με τον τρόπο που περιγράφεται στην παράγραφο 3.2.4, αλλά χρησιμοποιώντας μετρήσεις της πίεσης στη σωλήνωση πέδης για τον καθορισμό των παραμέτρων που αναφέρονται στην παράγραφο 3.2.5 ανωτέρω, όπου:
 Σχήμα 1α
 Απαιτούμενη χαρακτηριστική καμπύλη δύναμης ποδόπληκτρου για την επίτευξη μέγιστης επιβράδυνσης με BAS κατηγορίας «Α»
 Σχήμα 1β
 Απαιτούμενη χαρακτηριστική καμπύλη δύναμης ποδόπληκτρου για την επίτευξη μέγιστης επιβράδυνσης με BAS κατηγορίας «Α»
 3.3. Αξιολόγηση δεδομένων
 Η ύπαρξη BAS κατηγορίας «Α» αποδεικνύεται εάν
 FABS,min ≤ FABS ≤ FABS,max
 όπου:
 FABS,max – FT ≤ (FABS,extrapolated – FT) · 0,6
 και
 FABS,min – FT ≥ (FABS,extrapolated – FT) · 0,2
 4. ΑΞΙΟΛΟΓΗΣΗ ΤΗΣ ΠΑΡΟΥΣΙΑΣ BAS ΚΑΤΗΓΟΡΙΑΣ «B»
 Ένα BAS κατηγορίας «Β» πρέπει να πληροί τις απαιτήσεις δοκιμής που αναφέρονται στις παραγράφους 4.1 και 4.2 της παρούσας ενότητας.
 4.1. Δοκιμή 1: Δοκιμή αναφοράς για τον καθορισμό των FABS και aABS.
 4.1.1.
 Οι τιμές αναφοράς των FABS and aABS καθορίζονται σύμφωνα με τη διαδικασία που περιγράφεται στο προσάρτημα 4 του παρόντος παραρτήματος.
 4.2. Δοκιμή 2: Για την ενεργοποίηση του BAS
 Το όχημα πρέπει να κινείται σε ευθεία στην ταχύτητα δοκιμής που αναφέρεται στην παράγραφο 2.4 της παρούσας ενότητας. Ο οδηγός πρέπει να πιέσει το ποδόπληκτρο πέδης γρήγορα, σύμφωνα με το σχήμα 2, προσομοιώνοντας μια κατάσταση επείγουσας πέδησης, ώστε το BAS να ενεργοποιηθεί και να επιτευχθεί ο πλήρης κύκλος λειτουργίας του ABS.
 Προκειμένου να ενεργοποιηθεί το BAS, το ποδόπληκτρο πέδησης πρέπει να πιέζεται όπως ορίζεται από τον κατασκευαστή του οχήματος. Ο κατασκευαστής πρέπει να γνωστοποιεί στην τεχνική υπηρεσία την απαιτούμενη ισχύ στο ποδόπληκτρο πέδης κατά την υποβολή της αίτησης έγκρισης τύπου. Πρέπει να αποδεικνύεται, κατά τρόπο ικανοποιητικό για την τεχνική υπηρεσία, ότι το BAS ενεργοποιείται υπό τις προϋποθέσεις που προσδιορίζονται από τον κατασκευαστή σύμφωνα με την παράγραφο 22.1.2 ή 22.1.3 του παραρτήματος 1.
 Μετά το t = t0 + 0,8 s και έως ότου η ταχύτητα του οχήματος επιβραδυνθεί σε 15 km/h, η δύναμη του ποδόπληκτρου πέδησης πρέπει να διατηρείται μεταξύ FABS, ανώτερο και FABS, κατώτερο, όπου FABS, ανώτερο είναι 0,7 FABS και FABS, κατώτερο είναι 0,5 FABS.
 Οι απαιτήσεις θεωρούνται επίσης ότι πληρούνται εάν, μετά το t = t0 + 0,8 s, η δύναμη ποδόπληκτρου πέδησης μειώνεται κάτω από FABS, κατώτερο υπό τον όρο ότι πληρούται η απαίτηση που προβλέπεται στην παράγραφο 4.3.
 4.3. Αξιολόγηση δεδομένων
 Η ύπαρξη BAS κατηγορίας Β αποδεικνύεται εάν διατηρείται μια μέση επιβράδυνση (aBAS) τουλάχιστον 0,85 · aABS από το χρόνο t = t0 + 0,8 s ως το χρόνο κατά τον οποίο η ταχύτητα του οχήματος μειώνεται σε 15 km/h.
 Σχήμα 2
 Παράδειγμα της δοκιμής 2 BAS κατηγορίας Β
 5. ΑΞΙΟΛΟΓΗΣΗ ΤΗΣ ΠΑΡΟΥΣΙΑΣ BAS ΚΑΤΗΓΟΡΙΑΣ «Γ»
 5.1. Ένα BAS κατηγορίας «Γ» πρέπει να πληροί τις


text:
απαιτήσεις δοκιμής που αναφέρονται στις παραγράφους 4.1 και 4.2 της παρούσας ενότητας.
 5.2. Αξιολόγηση δεδομένων
 Ένα BAS κατηγορίας «Γ» πρέπει να πληροί τις απαιτήσεις δοκιμής που αναφέρονται στις παραγράφους 4.3 της παρούσας ενότητας.
 (1) Μία ομάδα αξόνων θεωρείται μονός άξονας και οι διπλοί τροχοί θεωρούνται μονός τροχός.
 (2) Το κείμενο στο παρόν παράρτημα προϋποθέτει ότι η διεύθυνση του οχήματος ελέγχεται μέσω του τιμονιού. Τα οχήματα που χρησιμοποιούν άλλους τύπους ελέγχου διεύθυνσης μπορεί επίσης να εγκριθούν σύμφωνα με το παρόν παράρτημα υπό τον όρο ότι ο κατασκευαστής είναι σε θέση να αποδείξει στην τεχνική υπηρεσία ότι οι απαιτήσεις επιδόσεων δύναται να πληρωθούν με τη χρήση ισοδύναμων λειτουργιών διεύθυνσης με τις λειτουργίες διεύθυνσης που προβλέπονται στην παράγραφο 5 της παρούσας ενότητας.
 (3) Η «ονομαστική» τιμή θεωρείται ότι είναι η θεωρητική τιμή-στόχος.
 (4) Εφαρμόζεται όπως καθορίζεται στην παράγραφο 3.2.5.
 ΠΡΟΣΑΡΤΗΜΑ 1
 ΧΡΗΣΗ ΤΗΣ ΠΡΟΣΟΜΟΙΩΣΗΣ ΔΥΝΑΜΙΚΗΣ ΕΥΣΤΑΘΕΙΑΣ
 Η αποτελεσματικότητα του συστήματος ηλεκτρονικού ελέγχου ευστάθειας μπορεί να καθοριστεί μέσω προσομοίωσης με ηλεκτρονικό υπολογιστή.
 1. ΧΡΗΣΗ ΤΗΣ ΠΡΟΣΟΜΟΙΩΣΗΣ
 1.1.
 Η λειτουργία ευστάθειας του οχήματος πρέπει να αποδεικνύεται από τον κατασκευαστή του οχήματος στην αρχή έγκρισης τύπου ή στην τεχνική υπηρεσία μέσω της προσομοίωσης των δυναμικών ελιγμών που αναφέρονται στην παράγραφο 5.9, του παραρτήματος 9.
 1.2.
 Η προσομοίωση είναι το μέσο διά του οποίου πρέπει να αποδεικνύονται οι επιδόσεις ευστάθειας του οχήματος με:
 α)
 τον βαθμό εκτροπής, ένα δευτερόλεπτο μετά την ολοκλήρωση της λειτουργίας διεύθυνσης «Sine with Dwell» (χρόνος Τ0 + 1).
 β)
 τον βαθμό εκτροπής, 1,75 δευτερόλεπτα μετά την ολοκλήρωση της λειτουργίας διεύθυνσης «Sine with Dwell».
 γ)
 την πλευρική μετατόπιση του κέντρου βάρους του οχήματος σε σχέση με την αρχική ευθεία πορεία του.
 1.3.
 Η προσομοίωση πρέπει να διενεργείται με ένα εγκεκριμένο εργαλείο κατάρτισης ψηφιακού μοντέλου και προσομοίωσης και με τη χρήση των δυναμικών ελιγμών που αναφέρονται στην παράγραφο 5.9 του παραρτήματος 9 σύμφωνα με τις συνθήκες δοκιμής που αναφέρονται στην παράγραφο 4 του παραρτήματος 9.
 Η μέθοδος με την οποία εγκρίνεται το εργαλείο προσομοίωσης δίνεται στο προσάρτημα 2 του παρόντος παραρτήματος.
 ΠΡΟΣΑΡΤΗΜΑ 2
 ΕΡΓΑΛΕΙΟ ΠΡΟΣΟΜΟΙΩΣΗΣ ΔΥΝΑΜΙΚΗΣ ΕΥΣΤΑΘΕΙΑΣ ΚΑΙ ΕΓΚΥΡΟΤΗΤΑ ΤΟΥ
 1. ΠΡΟΔΙΑΓΡΑΦΗ ΤΟΥ ΕΡΓΑΛΕΙΟΥ ΠΡΟΣΟΜΟΙΩΣΗΣ
 1.1.
 Η μέθοδος λαμβάνει υπόψη τους βασικούς παράγοντες που επηρεάζουν την κατεύθυνση της κίνησης και της εγκάρσιας ταλάντωσης του οχήματος. Ένα τυπικό μοντέλο μπορεί να συμπεριλαμβάνει τις ακόλουθες παραμέτρους του οχήματος εκπεφρασμένες με σαφήνεια ή σιωπηρά:
 α)
 άξονα/τροχό
 β)
 ανάρτηση
 γ)
 ελαστικό
 δ)
 πλαίσιο/αμάξωμα
 ε)
 σύστημα μετάδοσης ισχύος/σύστημα μετάδοσης κίνησης, εάν απαιτείται
 στ)
 σύστημα πέδησης
 ζ)
 ωφέλιμο φορτίο
 1.2.
 Η λειτουργία ευστάθειας του οχήματος προστίθεται στο σύστημα προσομοίωσης μέσω:
 α)
 ενός υποσυστήματος (λογισμικό προτυποποίησης) του εργαλείου προσομοίωσης
 β)
 του κιβωτίου ηλεκτρονικού ελέγχου σε διαμόρφωση τεχνικομηχανικού εξοπλισμού σε κλειστό βρόχο.
 2. ΕΓΚΥΡΟΤΗΤΑ ΤΟΥ ΕΡΓΑΛΕΙΟΥ ΠΡΟΣΟΜΟΙΩΣΗΣ
 2.1.
 Η εγκυρότητα του χρησιμοποιούμενου εργαλείου προτυποποίησης και προσομοίωσης πρέπει να πιστοποιείται μέσω συγκρίσεων με πρακτικές δοκιμές οχημάτων. Οι δοκιμές που χρησιμοποιούνται για την πιστοποίηση είναι οι δυναμικοί ελιγμοί που αναφέρονται στην παράγραφο 5.9 του παραρτήματος 9.
 Κατά τη διάρκεια των δοκιμών πρέπει να καταγράφονται ή να υπολογίζονται, σύμφωνα με το πρότυπο ISO 15037, μέρος 1:2005: γενικές συνθήκες για επιβατικά οχήματα ή το μέρος 2:2002: γενικές


text:
συνθήκες για βαρέα οχήματα και λεωφορεία (ανάλογα με την κατηγορία οχήματος), οι ακόλουθες μεταβλητές κίνησης:
 α)
 γωνία τιμονιού (δH)
 β)
 διαμήκης ταχύτητα (vX)
 γ)
 γωνία πλαγιολίσθησης (β) ή πλευρική ταχύτητα (νΥ).(προαιρετικά)
 δ)
 διαμήκης επιτάχυνση (αΧ). (προαιρετικά)
 ε)
 πλευρική επιτάχυνση (aY)
 στ)
 ταχύτητα εκτροπής (dψ/dt)
 ζ)
 ταχύτητα εγκάρσιας ταλάντωσης (dφ/dt)
 η)
 ταχύτητα ταλάντωσης περί το διαμήκη άξονα (dθ/dt)
 θ)
 γωνία εγκάρσιας ταλάντωσης (φ)
 ι)
 γωνία ταλάντωσης περί το διαμήκη άξονα (θ)
 2.2.
 Αντικειμενικός σκοπός είναι να δειχθεί ότι η προσομοιωμένη συμπεριφορά του οχήματος και ο χειρισμός της λειτουργίας της ευστάθειας του οχήματος είναι συγκρίσιμη προς αυτή που διαπιστώνεται στις πρακτικές δοκιμές οχημάτων.
 2.3.
 Ο προσομοιωτής θεωρείται ότι είναι έγκυρος όταν η απόδοσή του είναι συγκρίσιμη με τα αποτελέσματα των πρακτικών δοκιμών που προκύπτουν από ένα δεδομένο τύπο οχήματος κατά τη διάρκεια των δυναμικών ελιγμών της παραγράφου 5.9 του παραρτήματος 9. Η σχέση της ενεργοποίησης και της ακολουθίας της λειτουργίας ευστάθειας του οχήματος κατά την προσομοίωση και κατά την πρακτική δοκιμή του οχήματος πρέπει να είναι το μέσο για την πραγματοποίηση της σύγκρισης.
 2.4.
 Οι φυσικές παράμετροι που είναι διαφορετικές ανάμεσα στη διαμόρφωση του οχήματος αναφοράς και τη διαμόρφωση του προσομοιωμένου οχήματος πρέπει να τροποποιούνται ανάλογα κατά την προσομοίωση.
 2.5.
 Πρέπει να προσκομίζεται πρακτικό δοκιμής με προσομοιωτή, υπόδειγμα του οποίου καθορίζεται στο προσάρτημα 3 του παρόντος παραρτήματος, καθώς και ένα αντίγραφο που επισυνάπτεται στο πρακτικό έγκρισης του οχήματος.
 ΠΡΟΣΑΡΤΗΜΑ 3
 ΠΡΑΚΤΙΚΟ ΔΟΚΙΜΗΣ ΜΕ ΕΡΓΑΛΕΙΟ ΠΡΟΣΟΜΟΙΩΣΗΣ ΤΗΣ ΛΕΙΤΟΥΡΓΙΑΣ ΕΥΣΤΑΘΕΙΑΣ ΟΧΗΜΑΤΟΣ
 Αριθμός πρακτικού δοκιμής: ...
 1. Στοιχεία αναγνώρισης
 1.1.
 Όνομα και διεύθυνση του κατασκευαστή εργαλείου προσομοίωσης: ...
 1.2.
 Στοιχεία αναγνώρισης εργαλείου προσομοίωσης: ονομασία/μοντέλο/αριθμός (υλισμικό και λογισμικό): ...
 2. Πεδίο εφαρμογής
 2.1.
 Τύπος οχήματος: ...
 2.2.
 Διαμορφώσεις οχήματος: ...
 3. Επαλήθευση δοκιμής οχήματος
 3.1.
 Περιγραφή του(των) οχήματος(-ων): ...
 3.1.1.
 Στοιχεία αναγνώρισης του(των) οχήματος(-ων): μάρκα/μοντέλο/αναγνωριστικός αριθμός του οχήματος (VIN) ...
 3.1.2.
 Περιγραφή οχήματος, συμπεριλαμβανομένων της/των ανάρτησης/τροχών, του κινητήρα και του συστήματος μετάδοσης κίνησης, του(των) συστήματος(-ων) πέδησης, του συστήματος διεύθυνσης, με την ονομασία/το μοντέλο/τον αριθμό αναγνώρισης: ...
 3.1.3.
 Δεδομένα του οχήματος που χρησιμοποιούνται κατά την προσομοίωση (εκπεφρασμένα με σαφήνεια): ...
 3.2.
 Περιγραφή της(των) θέσης(-εων), των συνθηκών οδοστρώματος/περιοχής δοκιμής, θερμοκρασίας και ημερομηνία(-ες):
 3.3.
 Αποτελέσματα με τη λειτουργία ευστάθειας του οχήματος ενεργοποιημένη και απενεργοποιημένη, συμπεριλαμβανομένων των μεταβλητών κίνησης που αναφέρονται στο παράρτημα 9, προσάρτημα 2, στοιχείο 2.1., όπως απαιτείται: ...
 4. Αποτελέσματα προσομοίωσης
 4.1.
 Παράμετροι του οχήματος και οι τιμές που χρησιμοποιήθηκαν κατά την προσομοίωση που δεν ελήφθησαν από το πραγματικό όχημα δοκιμής (εκπεφρασμένες σιωπηρά): ...
 4.2.
 Σταθερότητα εκτροπής και πλευρική μετατόπιση σύμφωνα με τις παραγράφους 3.1 έως 3.3 του παραρτήματος 9:
 5. Η παρούσα δοκιμή διεξήχθη και τα αποτελέσματα αναφέρθηκαν σύμφωνα με το προσάρτημα 2 του παραρτήματος 9 του κανονισμού αριθ. 13-H, όπως τροποποιήθηκε τελευταία από το συμπλήρωμα 7.
 Τεχνική υπηρεσία που διεξήγαγε τη δοκιμή (1) ...
 Υπογραφή: ...Ημερομηνία: ...
 Αρχή έγκρισης (1) ...
 Υπογραφή: ...Ημερομηνία: ...
 (1) πογράφεται από διαφορετικά πρόσωπα εάν η τεχνική υπηρεσία και η αρχή έγκρισης είναι ο ίδιος φορέας.
 ΠΡΟΣΑΡΤΗΜΑ 4
 ΜΕΘΟΔΟΣ ΚΑΘΟΡΙΣΜΟΥ ΤΩΝ FABSΚΑΙ aABS
 1.1.
 Η ασκούμενη στο ποδόπληκτρο πέδησης δύναμη FABS είναι η ελάχιστη δύναμη που πρέπει να ασκείται για


text:
ένα συγκεκριμένο όχημα προκειμένου να επιτευχθεί η μέγιστη επιβράδυνση, η οποία υποδεικνύει ότι έχει ενεργοποιηθεί ο πλήρης κύκλος λειτουργίας του ABS. aABS είναι η επιβράδυνση για ένα συγκεκριμένο όχημα κατά τη διάρκεια της επιβράδυνσης με ABS, όπως ορίζεται στην παράγραφο 1.7.
 1.2.
 Η πίεση στο ποδόπληκτρο πέδησης πρέπει να ασκείται με αργό ρυθμό (χωρίς την ενεργοποίηση του BAS στην περίπτωση συστημάτων κατηγορίας B ή Γ) με παράλληλη συνεχή μείωση της επιβράδυνσης έως ότου το ABS τεθεί σε πλήρη κύκλο λειτουργίας (Σχήμα 3).
 1.3.
 Η πλήρης επιβράδυνση πρέπει να επιτευχθεί εντός του χρονικού πλαισίου των 2,0 ± 0,5 s. Η καμπύλη επιβράδυνσης, η οποία καταγράφεται σε συνάρτηση με το χρόνο, πρέπει να βρίσκεται εντός της ζώνης των ± 0,5 s γύρω από την κεντρική γραμμή της ζώνης της καμπύλης επιβράδυνσης. Το παράδειγμα στο σχήμα 3 έχει την αρχή του στο χρόνο t0 που τέμνει τη γραμμή aABS στα 2 δευτερόλεπτα. Από τη στιγμή που έχει επιτευχθεί η πλήρης επιβράδυνση, η διαδρομή του ποδόπληκτρου Sp δεν πρέπει να μειώνεται για τουλάχιστον 1 δευτερόλεπτο. Ο χρόνος για την πλήρη ενεργοποίηση του συστήματος ABS καθορίζεται ως ο χρόνος κατά τον οποίο επιτυγχάνεται η ασκούμενη στο ποδόπληκτρο δύναμη FABS. Η μέτρηση πρέπει να εμπίπτει εντός της ζώνης διακύμανσης της αύξησης της επιβράδυνσης (δείτε σχήμα 3).
 Σχήμα 3
 Ζώνη καθορισμού των FABS και aABS
 1.4.
 Πρέπει να διεξάγονται πέντε δοκιμές που να ικανοποιούν τις απαιτήσεις της παραγράφου 1.3. Για καθεμία από τις έγκυρες αυτές δοκιμές η επιβράδυνση του οχήματος απεικονίζεται γραφικώς ως συνάρτηση της καταγραφείσας δύναμης ποδόπληκτρου πέδησης. Για τους υπολογισμούς που περιγράφονται στις ακόλουθες παραγράφους χρησιμοποιούνται μόνον τα δεδομένα που καταγράφηκαν σε ταχύτητες άνω των 15 km/h.
 1.5.
 Για τον καθορισμό των aABS και FABS χρησιμοποιείται ένα χαμηλοπερατό φίλτρο των 2 Hz όσον αφορά την επιβράδυνση του οχήματος καθώς και τη δύναμη του ποδόπληκτρου πέδησης.
 1.6.
 Ο μέσος όρος των πέντε επιμέρους καμπυλών «επιβράδυνση ως συνάρτηση προς τη δύναμη ποδόπληκτρου πέδησης» υπολογίζεται μέσω της μέσης επιβράδυνσης των πέντε επιμέρους καμπυλών «επιβράδυνση ως συνάρτηση προς τη δύναμη ποδόπληκτρου πέδησης» με αυξήσεις δύναμης ποδόπληκτρου 1 N. Το αποτέλεσμα είναι η καμπύλη μέσης επιβράδυνσης ως συνάρτηση προς τη δύναμη ποδόπληκτρου πέδησης, η οποία στο παρόν προσάρτημα αναφέρεται ως «καμπύλη maF».
 1.7.
 Η μέγιστη τιμή επιβράδυνσης του οχήματος καθορίζεται από την «καμπύλη maF» και ονομάζεται «amax».
 1.8.
 Υπολογίζεται ο μέσος όρος όλων των τιμών της «καμπύλης maF» οι οποίες βρίσκονται πάνω από το 90 % της τιμής επιβράδυνσης «amax». Αυτή η τιμή του «a» είναι η επιβράδυνση «aABS» που αναφέρεται στο παρόν παράρτημα.
 1.9.
 Η ελάχιστη δύναμη στο ποδόπληκτρο (FABS) η οποία αρκεί για την επίτευξη της επιβράδυνσης aABS, ορίζεται ως η τιμή του F που αντιστοιχεί σε a = aABS στην καμπύλη maF.
 ΠΡΟΣΑΡΤΗΜΑ 5
 ΕΠΕΞΕΡΓΑΣΙΑ ΔΕΔΟΜΕΝΩΝ ΓΙΑ ΤΟ ΣΥΣΤΗΜΑ ΥΠΟΒΟΗΘΗΣΗΣ ΠΕΔΗΣΗΣ (BAS)
 (Βλέπε παράγραφο 2.2.3 της ενότητας B του παρόντος παραρτήματος)
 1. ΑΝΑΛΟΓΙΚΗ ΕΠΕΞΕΡΓΑΣΙΑ ΔΕΔΟΜΕΝΩΝ
 Το εύρος ζώνης συχνοτήτων του συνολικού συνδυασμένου συστήματος μορφοτροπέα/καταγραφής πρέπει να είναι τουλάχιστον 30 Hz.
 Για την εκτέλεση του αναγκαίου φιλτραρίσματος των σημάτων, πρέπει να χρησιμοποιούνται χαμηλοπερατά φίλτρα τέταρτης ή ανώτερης τάξης.


text:
Το εύρος της ζώνης διέλευσης (από 0 Hz έως συχνότητα fo σε -3 dB) δεν πρέπει να είναι κατώτερο των 30 Hz. Τα σφάλματα διαμόρφωσης εύρους πρέπει να είναι κατώτερα των ± 0.5 % στη σχετικό εύρος συχνότητας από 0 Hz έως 30 Hz. Όλα τα αναλογικά σήματα πρέπει να υποβάλλονται σε επεξεργασία με φίλτρα που έχουν επαρκώς παρεμφερή χαρακτηριστικά φάσης ώστε να διασφαλίζεται ότι οι αποκλίσεις χρονικής υστέρησης που οφείλονται στο φιλτράρισμα εμπίπτουν στην απαιτούμενη ακρίβεια για τη μέτρηση του χρόνου.
 Σημείωση: Κατά τη διάρκεια του αναλογικού φιλτραρίσματος των σημάτων με διαφορετικά περιεχόμενα συχνότητας, είναι δυνατόν να συμβούν μετατοπίσεις φάσης. Επομένως, προτιμάται μία μέθοδος επεξεργασίας δεδομένων όπως αυτή που περιγράφεται στην παράγραφο 2 του παρόντος προσαρτήματος.
 2. ΨΗΦΙΑΚΗ ΕΠΕΞΕΡΓΑΣΙΑ ΔΕΔΟΜΕΝΩΝ
 2.1. Γενικοί προβληματισμοί
 Η προετοιμασία των αναλογικών σημάτων περιλαμβάνει την εξέταση της εξασθένισης της διαμόρφωσης πλάτους του φίλτρου και του ρυθμού δειγματοληψίας προκειμένου να αποφευχθούν σφάλματα παραποίησης, καθυστερήσεις φάσης φίλτρων και χρονικές καθυστερήσεις. Στους προβληματισμούς που αφορούν τη δειγματοληψία και την ψηφιακή μετατροπή περιλαμβάνονται η ενίσχυση των σημάτων πριν από τη δειγματοληψία για την ελαχιστοποίηση των σφαλμάτων ψηφιακής μετατροπής. ο αριθμός των δυαδικών ψηφίων (bit) ανά δείγμα. ο αριθμός των δειγμάτων ανά κύκλο δειγματοληψίας. οι ενισχυτές κυκλωμάτων δειγματοληψίας και συγκράτησης. και η χρονική απόσταση μεταξύ των δειγμάτων. Οι προβληματισμοί που πρέπει να λαμβάνονται υπόψη για πρόσθετο ψηφιακό φιλτράρισμα χωρίς φάσεις περιλαμβάνουν την επιλογή ζωνών διέλευσης και ζωνών φραγής καθώς και την εξασθένιση και την επιτρεπόμενη κυμάτωση σε καθεμία εξ αυτών. και τη διόρθωση καθυστερήσεων φάσης φίλτρων. Καθένας από τους παράγοντες αυτούς πρέπει να εξετάζεται ώστε να επιτυγχάνεται σχετική συνολική ακρίβεια απόκτησης δεδομένων ± 0,5 %.
 2.2. Σφάλματα παραποίησης
 Προκειμένου να αποφευχθούν ανεπανόρθωτα σφάλματα παραποίησης, τα αναλογικά σήματα πρέπει να φιλτράρονται κατάλληλα πριν από τη δειγματοληψία και τη μετατροπή τους σε ψηφιακά. Η τάξη των χρησιμοποιούμενων φίλτρων και η ζώνη διέλευσής τους πρέπει να επιλέγονται ανάλογα με την απαιτούμενη επιπεδότητα στο σχετικό εύρος συχνότητας και τη συχνότητα δειγματοληψίας.
 Τα ελάχιστα χαρακτηριστικά φίλτρων και ο ρυθμός δειγματοληψίας πρέπει να είναι τέτοια ώστε:
 α)
 στο σχετικό εύρος συχνότητας από 0 Hz έως fmax = 30 Hz η εξασθένιση να είναι κατώτερη από την ανάλυση του συστήματος απόκτησης δεδομένων· και
 β)
 στο ήμισυ της συχνότητας δειγματοληψίας (δηλαδή τη συχνότητα Nyquist ή συχνότητα «αναδίπλωσης»), τα μεγέθη όλων των συνιστωσών συχνότητας του σήματος και του θορύβου να μειώνονται σε τιμή κατώτερη της ανάλυσης του συστήματος.
 Για ανάλυση 0,05 %, η εξασθένιση των φίλτρων πρέπει να είναι κατώτερη του 0,05 % στο εύρος συχνότητας μεταξύ 0 και 30 Hz, και η εξασθένιση πρέπει να είναι ανώτερη του 99,95 % σε όλες τις συχνότητες άνω του ημίσεως της συχνότητας δειγματοληψίας.
 Σημείωση: Για φίλτρο Butterworth η εξασθένιση καθορίζεται ως εξής:
 και
 όπου
 n είναι η τάξη του φίλτρου·
 fmax είναι το σχετικό εύρος συχνότητας (30 Hz)·
 fo είναι η συχνότητα αποκοπής διήθησης·
 fN είναι η συχνότητα Nyquist ή συχνότητα «αναδίπλωσης».
 Για ένα φίλτρο τέταρτης τάξης
 για A = 0,9995: fo = 2,37 · fmax
 για A = 0,0005: fS, = 2 · (6,69 · fo), όπου fS, είναι


text:
η συχνότητα δειγματοληψίας = 2·fN.
 2.3. Μετατοπίσεις φάσης φίλτρου και χρονικές υστερήσεις για το φιλτράρισμα κατά της παραποίησης
 Πρέπει να αποφεύγεται το υπερβολικό αναλογικό φιλτράρισμα, και όλα τα φίλτρα πρέπει να διαθέτουν επαρκώς παρεμφερή χαρακτηριστικά φάσης ώστε να διασφαλίζεται ότι οι διαφορές χρονικής υστέρησης εμπίπτουν στην απαιτούμενη ακρίβεια για τη μέτρηση του χρόνου. Οι μετατοπίσεις φάσης είναι ιδιαίτερα σημαντικές όταν μετρηθείσες μεταβλητές πολλαπλασιάζονται μεταξύ τους για να σχηματίσουν νέες μεταβλητές, επειδή, ενώ τα πλάτη πολλαπλασιάζονται, οι μετατοπίσεις φάσης και οι συναφείς χρονικές υστερήσεις προστίθενται. Οι μετατοπίσεις φάσης και οι χρονικές υστερήσεις μειώνονται αυξάνοντας την fo. Όπου είναι γνωστές οι εξισώσεις που περιγράφουν τα φίλτρα προ της δειγματοληψίας, είναι σκόπιμο να αφαιρούνται οι μετατοπίσεις φάσης και οι χρονικές υστερήσεις τους με απλούς αλγορίθμους που εκτελούνται στον τομέα της συχνότητας.
 Σημείωση: Στο εύρος συχνότητας στο οποίο τα χαρακτηριστικά εύρους του φίλτρου παραμένουν επίπεδα, η μετατόπιση φάσης Φ ενός φίλτρου Butterworth μπορεί να προσεγγισθεί με
 Φ = 81 · (f/f0) μοίρες για δεύτερη τάξη
 Φ = 150 · (f/f0) μοίρες για τέταρτη τάξη
 Φ = 294 · (f/f0) μοίρες για όγδοη τάξη
 Η χρονική υστέρηση για όλες τις τάξεις φίλτρων είναι: t = (Φ/360) · (1/f0)
 2.4. Δειγματοληψία και ψηφιακή μετατροπή δεδομένων
 Στα 30 Hz το πλάτος του σήματος αλλάζει έως και κατά 18 % ανά χιλιοστό του δευτερολέπτου. Για τον περιορισμό των δυναμικών σφαλμάτων που προκαλούνται από μεταβαλλόμενα αναλογικά στοιχεία εισόδου σε 0,1 %, ο χρόνος δειγματοληψίας ή ψηφιακής μετατροπής πρέπει να είναι κατώτερος των 32 μs. Όλα τα ζεύγη ή τα σύνολα δειγμάτων δεδομένων προς σύγκριση πρέπει να λαμβάνονται ταυτόχρονα ή σε επαρκώς σύντομο χρονικό διάστημα.
 2.5. Απαιτήσεις συστήματος
 Το σύστημα δεδομένων πρέπει να έχει ανάλυση 12 bit (± 0,05 %) ή μεγαλύτερη και ακρίβεια 2 ± 0,1 % lsb. (Τα αντιπαραποιητικά φίλτρα πρέπει να είναι τάξης 4 ή ανώτερης και το σχετικό fmax του φάσματος δεδομένων πρέπει να κυμαίνεται από 0 Hz έως 30 Hz).
 Για φίλτρα τέταρτης τάξης, η συχνότητα fo της ζώνης διέλευσης (από 0 Hz σε συχνότητα fo) πρέπει να είναι ανώτερη του 2,37 · fmax, εάν τα σφάλματα φάσης ρυθμίζονται στη συνέχεια στο πλαίσιο ψηφιακής επεξεργασίας δεδομένων, και ανώτερη του 5 · fmax, σε κάθε άλλη περίπτωση. Για φίλτρα τέταρτης τάξης, η συχνότητα δειγματοληψίας δεδομένων fs πρέπει να είναι ανώτερη του 13,4 · fo.


text:
 30.5.2013
 EL
 Επίσημη Εφημερίδα της Ευρωπαϊκής Ένωσης
 L 144/22
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 17/2013
 της 1ης Φεβρουαρίου 2013
 για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κατ’ εξουσιοδότηση κανονισμός (ΕΕ) αριθ. 310/2012 της Επιτροπής, της 21ης Δεκεμβρίου 2011, για τροποποίηση του κανονισμού (ΕΚ) αριθ. 1569/2007 για την καθιέρωση μηχανισμού για τον προσδιορισμό της ισοδυναμίας των λογιστικών προτύπων που εφαρμόζουν οι εκδότες κινητών αξιών τρίτων χωρών βάσει των οδηγιών 2003/71/ΕΚ και 2004/109/ΕΚ του Ευρωπαϊκού Κοινοβουλίου και του Συμβουλίου (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα IX της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 29ε [κανονισμός (ΕΚ) αριθ. 1569/2007 της Επιτροπής] του παραρτήματος IX της συμφωνίας για τον ΕΟΧ προστίθεται το ακόλουθο κείμενο:
 «, όπως τροποποιήθηκε με:
 —
 32012 R 0310: Κατ’ εξουσιοδότηση κανονισμός (ΕΕ) αριθ. 310/2012 της Επιτροπής, της 21ης Δεκεμβρίου 2011 (ΕΕ L 103 της 13.4.2012, σ. 11).».
 Άρθρο 2
 Τα κείμενα του κατ’ εξουσιοδότηση κανονισμού (ΕΕ) αριθ. 310/2012, στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 2 Φεβρουαρίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 1η Φεβρουαρίου 2013.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 103 της 13.4.2012, σ. 11.
 (2) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21994D1229(06)
 Απόφαση της Μεικτής Επιτροπής του ΕΟΧ αριθ. 29/94 της 2ας Δεκεμβρίου 1994 για τροποποίηση του παραρτήματος ΧΙΙΙ (μεταφορές) της συμφωνίας ΕΟΧ
 Επίσημη Εφημερίδα αριθ. L 339 της 29/12/1994 σ. 0089 - 0089
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ Αριθ. 29/94 της 2ας Δεκεμβρίου 1994 για τροποποίηση του παραρτήματος XIII (Μεταφορές) της συμφωνίας ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ, Έχοντας υπόψη: τη συμφωνία για τον Ευρωπαϊκό Οικονομικό Χώρο, όπως προσαρμόσθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «συμφωνία», και ιδίως το άρθρο 98, Εκτιμώντας: ότι το παράρτημα XIII της συμφωνίας τροποποιήθηκε με την απόφαση αριθ. 7/94 της μεικτής επιτροπής του ΕΟΧ της 21ης Μαρτίου 1994 για τροποποίηση του πρωτοκόλλου 47 και ορισμένων παραρτημάτων της συμφωνίας για τον ΕΟΧ (1) 7 ότι πρέπει να ενσωματωθεί στη συμφωνία η οδηγία 94/23/ΕΚ της Επιτροπής της 8ης Ιουνίου 1994 που τροποποιεί, ενόψει του καθορισμού ελάχιστων προτύπων για τον έλεγχο των συστημάτων πέδησης των οχημάτων, την οδηγία 77/143/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με τον τεχνικό έλεγχο των οχημάτων και των ρυμουλκουμένων τους (2), ΑΠΟΦΑΣΙΖΕΙ: Άρθρο 1 Η ακόλουθη περίπτωση ενσωματώνεται στο παράρτημα XIII της συμφωνίας στο σημείο 16 (οδηγία 77/143/ΕΟΚ του Συμβουλίου ) πριν από την προσαρμογή: «- 394 L 0023: Οδηγία 94/23/ΕΚ της Επιτροπής της 8ης Ιουνίου 1994 (ΕΕ αριθ. L 147 της 14. 6. 1994, σ. 6).» Άρθρο 2 Τα κείμενα της οδηγίας 94/23/ΕΚ στη φινλανδική, ισλανδική, νορβηγική και σουηδική γλώσσα που προσαρτώνται στις αντίστοιχες γλωσσικές εκδόσεις της παρούσας απόφασης, είναι αυθεντικά. Άρθρο 3 Η παρούσα απόφαση αρχίζει να ισχύει από την 1η Φεβρουαρίου 1995, υπό την προϋπόθεση ότι έχουν πραγματοποιηθεί προς τη μεικτή επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας. . Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων. Βρυξέλλες, 2 Δεκεμβρίου 1994. Για τη μεικτή επιτροπή του ΕΟΧ Ο πρόεδρος H. HAFSTEIN


text:
 30.3.2006
 EL
 Επίσημη Εφημερίδα της Ευρωπαϊκής Ένωσης
 L 92/42
 ΑΠΌΦΑΣΗ ΤΗΣ ΜΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 13/2006
 της 27ης Ιανουαρίου 2006
 για την τροποποίηση του παραρτήματος XX (Περιβάλλον) της συμφωνίας ΕΟΧ
 Η ΜΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και, ιδίως, το άρθρο 98,
 Εκτιμώντας τα ακόλουθα:
 (1)
 Το παράρτημα XX της συμφωνίας τροποποιήθηκε με την απόφαση αριθ. 107/2005 της Μικτής Επιτροπής του ΕΟΧ, της 8ης Ιουλίου 2005 (1).
 (2)
 Η απόφαση 2005/174/ΕΚ της Επιτροπής, της 28ης Φεβρουαρίου 2005, για την χάραξη κατευθυντηρίων γραμμών που συμπληρώνουν το μέρος Β του παραρτήματος ΙΙ της οδηγίας 90/219/ΕΟΚ του Συμβουλίου για την περιορισμένη χρήση γενετικώς τροποποιημένων μικροοργανισμών (2) πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Μετά το σημείο 24β (απόφαση 2000/608/ΕΚ της Επιτροπής) του παραρτήματος ΧΧ της συμφωνίας παρεμβάλλεται το ακόλουθο σημείο:
 «24γ.
 32005 D 0174: Απόφαση 2005/174/ΕΚ της Επιτροπής, της 28ης Φεβρουαρίου 2005, για την χάραξη κατευθυντηρίων γραμμών που συμπληρώνουν το μέρος Β του παραρτήματος ΙΙ της οδηγίας 90/219/ΕΟΚ του Συμβουλίου για την περιορισμένη χρήση γενετικώς τροποποιημένων μικροοργανισμών (ΕΕ L 59 της 5.3.2005, σ. 20).»
 Άρθρο 2
 Τα κείμενα της απόφασης 2005/174/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση τίθεται σε ισχύ την 28η Ιανουαρίου 2006, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103, παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 27 Ιανουαρίου 2006.
 Για τη Μικτή Επιτροπή του ΕΟΧ
 Ο Πρόεδρος
 R. WRIGHT
 (1) ΕΕ L 306 της 24.11.2005, σ. 45.
 (2) ΕΕ L 59 της 5.3.2005, σ. 20.
 (3) Δεν αναφέρονται συνταγματικές απαιτήσεις.


text:
 2.7.2020
 EL
 Επίσημη Εφημερίδα της Ευρωπαϊκής Ένωσης
 L 210/20
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 56/2019
 της 29ης Μαρτίου 2019
 για την τροποποίηση του παραρτήματος I (Κτηνιατρικά και φυτοϋγειονομικά θέματα) και του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2020/810]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η σύσταση (ΕΕ) 2018/464 της Επιτροπής, της 19ης Μαρτίου 2018, για τον έλεγχο των μετάλλων και του ιωδίου στα φύκια, τα αλόφυτα και τα προϊόντα με βάση τα φύκια (1) πρέπει να ενσωματωθεί στη συμφωνία για τον ΕΟΧ.
 (2)
 Η παρούσα απόφαση αφορά νομοθεσία σχετική με ζωοτροφές και τρόφιμα. Η εν λόγω νομοθεσία δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I και στην εισαγωγή του κεφαλαίου XII του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (3)
 Συνεπώς, τα παραρτήματα I και II της συμφωνίας για τον ΕΟΧ θα πρέπει να τροποποιηθούν αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 281 [εκτελεστικός κανονισμός (ΕΕ) 2019/12 της Επιτροπής] του κεφαλαίου II του παραρτήματος I της συμφωνίας για τον ΕΟΧ παρεμβάλλεται το ακόλουθο σημείο:
 «282.
 32018 H 0464: Σύσταση (ΕΕ) 2018/464 της Επιτροπής, της 19ης Μαρτίου 2018, για τον έλεγχο των μετάλλων και του ιωδίου στα φύκια, τα αλόφυτα και τα προϊόντα με βάση τα φύκια (ΕΕ L 78 της 21.3.2018, σ. 16).»
 Άρθρο 2
 Μετά το σημείο 150 [εκτελεστικός κανονισμός (ΕΕ) 2018/555 της Επιτροπής] του κεφαλαίου XII του παραρτήματος II της συμφωνίας για τον ΕΟΧ παρεμβάλλεται το ακόλουθο σημείο:
 «151.
 32018 H 0464: Σύσταση (ΕΕ) 2018/464 της Επιτροπής, της 19ης Μαρτίου 2018, για τον έλεγχο των μετάλλων και του ιωδίου στα φύκια, τα αλόφυτα και τα προϊόντα με βάση τα φύκια (ΕΕ L 78 της 21.3.2018, σ. 16).»
 Άρθρο 3
 Τα κείμενα της σύστασης (ΕΕ) 2018/464 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 4
 Η παρούσα απόφαση αρχίζει να ισχύει στις 30 Μαρτίου 2019, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 5
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 29 Μαρτίου 2019.
 Για τη Μεικτή Επιτροπή του ΕΟΧ
 O Πρόεδρος
 Claude MAERTEN
 (1) ΕΕ L 78 της 21.3.2018, σ. 16.
 (*1) Δεν έχουν αναφερθεί συνταγματικές απαιτήσεις.


text:
 30.12.2020
 EL
 Επίσημη Εφημερίδα της Ευρωπαϊκής Ένωσης
 L 441/3
 ΠΡΩΤΟΚΟΛΛΟ
 της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
 ΤΟ ΒΑΣΙΛΕΙΟ ΤΟΥ ΒΕΛΓΙΟΥ,
 Η ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ,
 Η ΤΣΕΧΙΚΗ ΔΗΜΟΚΡΑΤΙΑ,
 ΤΟ ΒΑΣΙΛΕΙΟ ΤΗΣ ΔΑΝΙΑΣ,
 Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,
 Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,
 Η ΙΡΛΑΝΔΙΑ,
 Η ΕΛΛΗΝΙΚΗ ΔΗΜΟΚΡΑΤΙΑ,
 ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,
 Η ΓΑΛΛΙΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΚΡΟΑΤΙΑΣ,
 Η ΙΤΑΛΙΚΗ ΔΗΜΟΚΡΑΤΙΑ,
 Η ΚΥΠΡΙΑΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΛΕΤΟΝΙΑΣ,
 Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,
 ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,
 Η ΟΥΓΓΑΡΙΑ,
 Η ΔΗΜΟΚΡΑΤΙΑ ΤΗΣ ΜΑΛΤΑΣ,
 ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,
 Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,
 Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,
 Η ΠΟΡΤΟΓΑΛΙΚΗ ΔΗΜΟΚΡΑΤΙΑ,
 Η ΡΟΥΜΑΝΙΑ,
 Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,
 Η ΣΛΟΒΑΚΙΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,
 ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,
 ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΒΟΡΕΙΟΥ ΙΡΛΑΝΔΙΑΣ,
 συμβαλλόμενα μέρη της Συνθήκης για την Ευρωπαϊκή Ένωση και της Συνθήκης για τη λειτουργία της Ευρωπαϊκής Ένωσης, εφεξής καλούμενα «κράτη μέλη της Ευρωπαϊκής Ένωσης»
 και
 Η ΕΥΡΩΠΑΪΚΗ ΕΝΩΣΗ,
 αφενός, και
 Η ΔΗΜΟΚΡΑΤΙΑ ΤΗΣ ΚΟΣΤΑ ΡΙΚΑ,
 Η ΔΗΜΟΚΡΑΤΙΑ ΤΟΥ ΕΛ ΣΑΛΒΑΔΟΡ,
 Η ΔΗΜΟΚΡΑΤΙΑ ΤΗΣ ΓΟΥΑΤΕΜΑΛΑΣ,
 Η ΔΗΜΟΚΡΑΤΙΑ ΤΗΣ ΟΝΔΟΥΡΑΣ,
 Η ΔΗΜΟΚΡΑΤΙΑ ΤΗΣ ΝΙΚΑΡΑΓΟΥΑΣ,
 Η ΔΗΜΟΚΡΑΤΙΑ ΤΟΥ ΠΑΝΑΜΑ,
 εφεξής επίσης καλούμενες «Κεντρική Αμερική»,
 αφετέρου,
 ΕΚΤΙΜΩΝΤΑΣ ότι η συμφωνία σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου (1) (εφεξής καλούμενη «η συμφωνία») υπεγράφη στην Τεγκουσιγκάλπα της Ονδούρας στις 29 Ιουνίου 2012 και ότι το μέρος IV αυτής (Εμπόριο) εφαρμόζεται σύμφωνα με το άρθρο 353 παράγραφος 4 της συμφωνίας μεταξύ του συμβαλλόμενου μέρους ΕΕ και της Ονδούρας, της Νικαράγουας και του Παναμά από την 1η Αυγούστου 2013, μεταξύ του συμβαλλόμενου μέρους ΕΕ και της Κόστα Ρίκα και του Ελ Σαλβαδόρ από την 1η Οκτωβρίου 2013, και μεταξύ του συμβαλλόμενου μέρους ΕΕ και της Γουατεμάλας από την 1η Δεκεμβρίου 2013,
 ΕΚΤΙΜΩΝΤΑΣ ότι η Συνθήκη για την προσχώρηση της Δημοκρατίας της Κροατίας (εφεξής καλουμένη «Κροατία») στην Ευρωπαϊκή Ένωση (εφεξής καλουμένη «Συνθήκη για την προσχώρηση») υπεγράφη στις Βρυξέλλες στις 9 Δεκεμβρίου 2011 και άρχισε να ισχύει την 1η Ιουλίου 2013,
 ΕΚΤΙΜΩΝΤΑΣ ότι σύμφωνα με το άρθρο 6 παράγραφος 2 της πράξης προσχώρησης της Κροατίας, η προσχώρησή της στη συμφωνία πρέπει να επισημοποιηθεί με τη σύναψη πρωτοκόλλου της συμφωνίας,
 ΕΚΤΙΜΩΝΤΑΣ ότι το άρθρο 358 παράγραφος 2 της συμφωνίας ορίζει ότι τα συμβαλλόμενα μέρη μπορούν να συμφωνήσουν επί οιωνδήποτε άλλων τροποποιήσεων της συμφωνίας και ότι το άρθρο 359 της συμφωνίας προβλέπει την προσχώρηση νέων κρατών μελών στην Ευρωπαϊκή Ένωση και θεσπίζει διατάξεις για την αντιμετώπιση των συνεπειών αυτής της προσχώρησης στη συμφωνία,
 ΣΥΜΦΩΝΟΥΝ ΤΑ ΑΚΟΛΟΥΘΑ:
 ΤΜΗΜΑ I
 ΤΑ ΣΥΜΒΑΛΛΟΜΕΝΑ ΜΕΡΗ
 Αρθρο 1
 Η Κροατία καθίσταται συμβαλλόμενο μέρος της συμφωνίας και προστίθεται στον κατάλογο των συμβαλλόμενων μερών της συμφωνίας.
 ΤΜΗΜΑ II
 ΚΑΤΑΡΓΗΣΗ ΤΩΝ ΔΑΣΜΩΝ ΕΙΔΙΚΗ ΜΕΤΑΧΕΙΡΙΣΗ ΓΙΑ ΤΙΣ ΜΠΑΝΑΝΕΣ
 Αρθρο 2
 Ο πίνακας στην παράγραφο 1 του προσαρτήματος 3 (Ειδική μεταχείριση για τις μπανάνες) του παραρτήματος I (Κατάργηση δασμών) της συμφωνίας αντικαθίσταται από τον πίνακα που παρατίθεται στο παράρτημα I του παρόντος πρωτοκόλλου.


text:
ΤΜΗΜΑ III
 ΣΧΕΤΙΚΑ ΜΕ ΤΟΝ ΟΡΙΣΜΟ ΤΗΣ ΕΝΝΟΙΑΣ «ΚΑΤΑΓΟΜΕΝΑ ΠΡΟΪΟΝΤΑ» Ή «ΠΡΟΪΟΝΤΑ ΚΑΤΑΓΩΓΗΣ» ΚΑΙ ΤΙΣ ΜΕΘΟΔΟΥΣ ΔΙΟΙΚΗΤΙΚΗΣ ΣΥΝΕΡΓΑΣΙΑΣ
 Αρθρο 3
 Το άρθρο 16 παράγραφος 4 και το άρθρο 17 παράγραφος 2 του παραρτήματος II (Σχετικά με τον ορισμό της έννοιας «Καταγόμενα Προϊόντα» ή «Προϊόντα καταγωγής» και τις μεθόδους διοικητικής συνεργασίας) της συμφωνίας τροποποιούνται σύμφωνα με το παράρτημα II του παρόντος πρωτοκόλλου.
 Αρθρο 4
 Το προσάρτημα 4 (Δήλωση τιμολογίου) του παραρτήματος II (Σχετικά με τον ορισμό της έννοιας «Καταγόμενα Προϊόντα» ή «Προϊόντα καταγωγής» και τις μεθόδους διοικητικής συνεργασίας) της συμφωνίας αντικαθίσταται από το παράρτημα III του παρόντος πρωτοκόλλου.
 Αρθρο 5
 1. Το παρόν πρωτόκολλο μπορεί να εφαρμόζεται σε καταγόμενα προϊόντα είτε από την Κεντρική Αμερική είτε από την Κροατία τα οποία συμμορφώνονται με το παράρτημα II (Σχετικά με τον ορισμό της έννοιας «Καταγόμενα Προϊόντα» ή «Προϊόντα καταγωγής» και τις μεθόδους διοικητικής συνεργασίας) της συμφωνίας και τα οποία, κατά την ημερομηνία έναρξης ισχύος του παρόντος πρωτοκόλλου, βρίσκονται είτε υπό διαμετακόμιση είτε στα μέρη σε προσωρινή εναπόθεση σε αποθήκες τελωνειακής αποταμίευσης ή σε ελεύθερες ζώνες.
 2. Στις περιπτώσεις που αναφέρονται στην παράγραφο 1 παρέχεται προτιμησιακή δασμολογική μεταχείριση, υπό την προϋπόθεση ότι υποβάλλεται στις τελωνειακές αρχές του εισάγοντος συμβαλλόμενου μέρους, εντός τεσσάρων μηνών από την ημερομηνία έναρξης ισχύος του παρόντος πρωτοκόλλου, απόδειξη καταγωγής η οποία συντάσσεται εκ των υστέρων στο εξάγον συμβαλλόμενο μέρος.
 ΤΜΗΜΑ IV
 ΕΓΚΑΤΑΣΤΑΣΗ, ΕΜΠΟΡΙΚΕΣ ΣΥΝΑΛΛΑΓΕΣ ΣΤΟΝ ΤΟΜΕΑ ΤΩΝ ΥΠΗΡΕΣΙΩΝ ΚΑΙ ΗΛΕΚΤΡΟΝΙΚΟ ΕΜΠΟΡΙΟ
 Αρθρο 6
 Το τμήμα Α του παραρτήματος X (Κατάλογοι δεσμεύσεων όσον αφορά την εγκατάσταση) της συμφωνίας αντικαθίσταται από το παράρτημα IV του παρόντος πρωτοκόλλου.
 Αρθρο 7
 Το τμήμα Α του παραρτήματος XI (Κατάλογοι δεσμεύσεων όσον αφορά τη διασυνοριακή παροχή υπηρεσιών) της συμφωνίας αντικαθίσταται από το παράρτημα V του παρόντος πρωτοκόλλου.
 Αρθρο 8
 Το παράρτημα XII (Επιφυλάξεις όσον αφορά στελέχη και ασκούμενους πτυχιούχους του συμβαλλόμενου μέρους ΕΕ) της συμφωνίας αντικαθίσταται από το παράρτημα VI του παρόντος πρωτοκόλλου.
 Αρθρο 9
 Το παράρτημα XV (Κέντρα πληροφόρησης) της συμφωνίας αντικαθίσταται απότο παράρτημα VII του παρόντος πρωτοκόλλου.
 ΤΜΗΜΑ V
 ΔΗΜΟΣΙΕΣ ΣΥΜΒΑΣΕΙΣ
 Αρθρο 10
 1. Οι φορείς της Κροατίας που απαριθμούνται στο παράρτημα VIII του παρόντος πρωτοκόλλου προστίθενται στον κατάλογο με τίτλο «Ενδεικτικοί κατάλογοι αναθετουσών αρχών οι οποίες αποτελούν αρχές της κεντρικής κυβέρνησης όπως ορίζονται στην οδηγία της ΕΕ για τις δημόσιες συμβάσεις» στο παράρτημα XVI (Δημόσιες συμβάσεις) προσάρτημα 1 (Κάλυψη) τμήμα Α σημείο Ζ (Πίνακας για το συμβαλλόμενο μέρος ΕΕ) της συμφωνίας.
 2. Η Κροατία προστίθεται στον κατάλογο με τίτλο «Κατάλογος προμηθειών και εξοπλισμού που αγοράζουν τα υπουργεία Άμυνας και οι υπηρεσίες άμυνας ή ασφάλειας του Βελγίου, της Βουλγαρίας, της Τσεχικής Δημοκρατίας, της Δανίας, της Γερμανίας, της Εσθονίας, της Ελλάδας, της Ισπανίας, της Γαλλίας, της Ιρλανδίας, της Ιταλίας, της Κύπρου, της Λετονίας, της Λιθουανίας, του Λουξεμβούργου, της Ουγγαρίας, της Μάλτας, των Κάτω Χωρών, της Αυστρίας, της Πολωνίας, της Πορτογαλίας, της Ρουμανίας, τη Σλοβενίας, της Σλοβακίας, της Φινλανδίας, της Σουηδίας και του Ηνωμένου Βασιλείου και καλύπτονται από τον τίτλο» στο παράρτημα XVI προσάρτημα 1 τμήμα Α σημείο Ζ (Πίνακας για το συμβαλλόμενο μέρος ΕΕ) της συμφωνίας και ο τίτλος αυτού αντικαθίσταται από τον ακόλουθο: «Κατάλογος


text:
προμηθειών και εξοπλισμού που αγοράζουν τα υπουργεία Άμυνας και οι υπηρεσίες άμυνας ή ασφάλειας του Βελγίου, της Βουλγαρίας, της Κροατίας, της Τσεχικής Δημοκρατίας, της Δανίας, της Γερμανίας, της Εσθονίας, της Ιρλανδίας, της Ελλάδας, της Ισπανίας, της Γαλλίας, της Ιταλίας, της Κύπρου, της Λετονίας, της Λιθουανίας, του Λουξεμβούργου, της Ουγγαρίας, της Μάλτας, των Κάτω Χωρών, της Αυστρίας, της Πολωνίας, της Πορτογαλίας, της Ρουμανίας, τη Σλοβενίας, της Σλοβακίας, της Φινλανδίας, της Σουηδίας και του Ηνωμένου Βασιλείου και καλύπτονται από τον τίτλο».
 3. Οι φορείς της Κροατίας που απαριθμούνται στο παράρτημα IX του παρόντος πρωτοκόλλου προστίθενται στον κατάλογο με τίτλο «Ενδεικτικοί κατάλογοι αναθετουσών αρχών οι οποίες αποτελούν φορείς δημόσιου δικαίου όπως ορίζονται στην οδηγία της ΕΕ για τις δημόσιες συμβάσεις» στο σημείο Ζ (Πίνακας για το συμβαλλόμενο μέρος ΕΕ) του τμήματος Β του προσαρτήματος 1 του παραρτήματος XVI της συμφωνίας.
 4. Οι φορείς της Κροατίας που απαριθμούνται στο παράρτημα X του παρόντος πρωτοκόλλου προστίθενται στον κατάλογο με τίτλο «Ενδεικτικοί κατάλογοι αναθετουσών αρχών και δημόσιων επιχειρήσεων οι οποίες πληρούν τα κριτήρια που ορίζονται στο τμήμα Γ» στον αντίστοιχο τομέα στο σημείο Ζ. (Πίνακας για το συμβαλλόμενο μέρος ΕΕ) του τμήματος Γ του προσαρτήματος 1 του παραρτήματος XVI της συμφωνίας.
 5. Ο κατάλογος των μέσων για τη δημοσίευση των πληροφοριών σχετικά με τις δημόσιες συμβάσεις που παρατίθεται στο προσάρτημα 2 (Μέσα για τη δημοσίευση των πληροφοριών σχετικά με τις δημόσιες συμβάσεις) του παραρτήματος XVI της συμφωνίας αντικαθίσταται από τον κατάλογο του παραρτήματος XI του παρόντος πρωτοκόλλου.
 ΤΜΗΜΑ VI
 ΠΟΕ
 Αρθρο 11
 Οι Δημοκρατίες του συμβαλλόμενου μέρους ΚΑ αναλαμβάνουν την υποχρέωση να μην προβάλουν αξιώσεις, απαιτήσεις ή αιτήματα και να μην τροποποιήσουν ούτε να ανακαλέσουν παραχωρήσεις σύμφωνα με τα άρθρα XXIV.6 και XXVIII της συμφωνίας GATT του 1994 ή το άρθρο XXI της συμφωνίας GATS όσον αφορά την προσχώρηση της Κροατίας στην Ευρωπαϊκή Ένωση.
 ΤΜΗΜΑ VII
 ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ
 Αρθρο 12
 1. Το παρόν πρωτόκολλο εγκρίνεται από τα μέρη σύμφωνα με τις εσωτερικές νομικές διαδικασίες τους.
 2. Το παρόν πρωτόκολλο αρχίζει να ισχύει την πρώτη ημέρα του μήνα που έπεται της ημερομηνίας κατά την οποία τα μέρη κοινοποιούν αμοιβαία την ολοκλήρωση των εσωτερικών νομικών διαδικασιών που αναφέρονται στην παράγραφο 1.
 3. Κατά παρέκκλιση από την παράγραφο 2, οι διατάξεις του παρόντος πρωτοκόλλου μπορούν να εφαρμόζονται από την Ευρωπαϊκή Ένωση και τις Δημοκρατίες του συμβαλλόμενου μέρους ΚΑ από την πρώτη ημέρα του μήνα που έπεται της ημερομηνίας κατά την οποία τα μέρη κοινοποιούν αμοιβαία την ολοκλήρωση των εσωτερικών νομικών διαδικασιών που απαιτούνται γι’ αυτόν τον σκοπό.
 4. Οι κοινοποιήσεις που αναφέρονται στις παραγράφους 2 και 3 αποστέλλονται, στην περίπτωση του συμβαλλόμενου μέρους ΕΕ, στη Γενική Γραμματεία του Συμβουλίου της Ευρωπαϊκής Ένωσης και, στην περίπτωση των Δημοκρατιών του συμβαλλόμενου μέρους ΚΑ, στη Secretaría General del Sistema de la Integración Centroamericana (SG-SICA), που είναι οι θεματοφύλακες του παρόντος πρωτοκόλλου.
 5. Τα συμβαλλόμενα μέρη για τα οποία έχει αρχίσει να ισχύει το παρόν πρωτόκολλο μπορούν επίσης να χρησιμοποιούν ύλες καταγωγής Δημοκρατίας του συμβαλλόμενου μέρους ΚΑ, για τις οποίες το παρόν πρωτόκολλο δεν είναι σε ισχύ.
 6. Όταν, σύμφωνα με


text:
την παράγραφο 3, τα μέρη εφαρμόζουν διάταξη του παρόντος πρωτοκόλλου εν αναμονή της έναρξης ισχύος του παρόντος πρωτοκόλλου, κάθε αναφορά στη διάταξη αυτή σχετικά με την έναρξη ισχύος του παρόντος πρωτοκόλλου θεωρείται ότι αφορά την ημερομηνία από την οποία τα μέρη συμφωνούν να εφαρμόσουν την εν λόγω διάταξη σύμφωνα με την παράγραφο 3.
 Αρθρο 13
 1. Το παρόν πρωτόκολλο συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, καθένα δε από τα κείμενα είναι εξίσου αυθεντικό.
 2. Το συμβαλλόμενο μέρος ΕΕ κοινοποιεί στις Δημοκρατίες του συμβαλλόμενου μέρους ΚΑ το κείμενο της συμφωνίας στην κροατική γλώσσα. Με την επιφύλαξη της έναρξης ισχύος του παρόντος πρωτοκόλλου, το κείμενο στην κροατική γλώσσα καθίσταται αυθεντικό υπό τους ίδιους όρους που ισχύουν για τις άλλες γλωσσικές εκδόσεις του παρόντος πρωτοκόλλου. Το άρθρο 363 της συμφωνίας τροποποιείται ανάλογα.
 Αρθρο 14
 Το παρόν πρωτόκολλο αποτελεί αναπόσπαστο μέρος της συμφωνίας. Τα παραρτήματα του παρόντος πρωτοκόλλου αποτελούν αναπόσπαστο μέρος του.
 Αρθρο 15
 Το παρόν πρωτόκολλο δεν επιτρέπει μονομερείς επιφυλάξεις ή ερμηνευτικές δηλώσεις.
 ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες, δεόντως εξουσιοδοτημένοι, υπέγραψαν το παρόν πρωτόκολλο.
 (1) ΕΕ L 346 της 15.12.2012, σ. 3.
 ΠΑΡΑΡΤΗΜΑ I
 (ΠΑΡΑΡΤΗΜΑ I ΤΗΣ ΣΥΜΦΩΝΙΑΣ)
 Προσάρτημα 3
 ΕΙΔΙΚΗ ΜΕΤΑΧΕΙΡΙΣΗ ΓΙΑ ΤΙΣ ΜΠΑΝΑΝΕΣ
 1.
 Για το γεωργικό προϊόν καταγωγής Κεντρικής Αμερικής της κλάσης 0803.00.19 της Συνδυασμένης Ονοματολογίας (νωπές μπανάνες, με εξαίρεση τις μπανάνες του είδους των Αντιλλών) που αναφέρεται στην κατηγορία «ST» στον πίνακα του συμβαλλόμενου μέρους ΕΕ, εφαρμόζονται οι ακόλουθοι προτιμησιακοί δασμοί:
 Έτος
 Προτιμησιακός δασμός
 Όγκος ενεργοποίησης εισαγωγών (σε τόνους)
 (EUR/τόνο)
 Κόστα Ρίκα
 Παναμάς
 Ονδούρα
 Γουατεμάλα
 Νικαράγουα
 Ελ Σαλβαδόρ
 Έως τις 31 Δεκεμβρίου 2010
 145
 1 025 000
 375 000
 50 000
 50 000
 10 000
 2 000
 1.1-31.12.2011
 138
 1 076 250
 393 750
 52 500
 52 500
 10 500
 2 100
 1.1-31.12.2012
 131
 1 127 500
 412 500
 55 000
 55 000
 11 000
 2 200
 1.1-31.12.2013
 124
 1 178 750
 431 250
 57 500
 57 500
 11 500
 2 300
 1.1-31.12.2014
 117
 1 254 419
 458 934
 61 191
 61 191
 12 238
 2 448
 1.1-31.12.2015
 110
 1 301 599
 476 195
 63 493
 63 493
 12 699
 2 540
 1.1-31.12.2016
 103
 1 349 942
 493 881
 65 851
 65 851
 13 170
 2 634
 1.1-31.12.2017
 96
 1 397 316
 511 213
 68 162
 68 162
 13 632
 2 726
 1.1-31.12.2018
 89
 1 444 767
 528 573
 70 476
 70 476
 14 095
 2 819
 1.1-31.12.2019
 82
 1 493 881
 546 542
 72 872
 72 872
 14 574
 2 915
 1.1.2020 και μετά
 75
 άνευ αντικειμένου
 άνευ αντικειμένου
 άνευ αντικειμένου
 άνευ αντικειμένου
 άνευ αντικειμένου
 άνευ αντικειμένου
 ΠΑΡΑΡΤΗΜΑ II
 (ΠΑΡΑΡΤΗΜΑ II ΤΗΣ ΣΥΜΦΩΝΙΑΣ)
 ΤΙΤΛΟΣ IV
 ΑΠΟΔΕΙΞΗ ΚΑΤΑΓΩΓΗΣ
 1)
 Το άρθρο 16 παράγραφος 4 του παραρτήματος II (Σχετικά με τον ορισμό της έννοιας «Καταγόμενα Προϊόντα» ή «Προϊόντα καταγωγής» και τις μεθόδους διοικητικής συνεργασίας) της συμφωνίας αντικαθίσταται ως εξής:
 «4.
 Τα πιστοποιητικά κυκλοφορίας EUR.1 που εκδίδονται εκ των υστέρων πρέπει να φέρουν τη φράση «εκδοθέν


text:
εκ των υστέρων» σε μία από τις ακόλουθες γλώσσες:
 BG “ИЗДАДЕН ВПОСЛЕДСТВИЕ”
 ES “EXPEDIDO A POSTERIORI”
 CS “VYSTAVENO DODATEČNE”
 DA “UDSTEDT EFTERFØLGENDE”
 DE “NACHTRÄGLICH AUSGESTELLT”
 ET “TAGANTJÄRELE VÄLJA ANTUD”
 EL “ΕΚΔΟΘΕΝ ΕΚ ΤΩΝ ΥΣΤΕΡΩΝ”
 EN “ISSUED RETROSPECTIVELY”
 FR “DÉLIVRÉ A POSTERIORI”
 HR “NAKNADNO IZDANO”
 IT “RILASCIATO A POSTERIORI”
 LV “IZSNIEGTS RETROSPEKTĪVI”
 LT “RETROSPEKTYVUSIS IŠDAVIMAS”
 HU “KIADVA VISSZAMENŐLEGES HATÁLLYAL”
 MT “MAHRUG RETROSPETTIVAMENT”
 NL “AFGEGEVEN A POSTERIORI”
 PL “WYSTAWIONE RETROSPEKTYWNIE”
 PT “EMITIDO A POSTERIORI”
 RO “EMIS A POSTERIORI”
 SK “VYDANÉ DODATOČNE”
 SL “IZDANO NAKNADNO”
 FI “ANNETTU JÄLKIKÄTEEN”
 SV “UTFÄRDAT I EFTERHAND”».
 2)
 Το άρθρο 17 παράγραφος 2 του παραρτήματος II (Σχετικά με τον ορισμό της έννοιας «Καταγόμενα Προϊόντα» ή «Προϊόντα καταγωγής» και τις μεθόδους διοικητικής συνεργασίας) της συμφωνίας αντικαθίσταται από το ακόλουθο κείμενο:
 «2.
 Το αντίγραφο που εκδίδεται κατ’ αυτόν τον τρόπο πρέπει να φέρει την ένδειξη “αντίγραφο” σε μία από τις ακόλουθες γλώσσες:
 BG “ДУБЛИКАТ”
 ES “DUPLICADO”
 CS “DUPLIKÁT”
 DA “DUPLIKAT”
 DE “DUPLIKAT”
 ET “DUPLIKAAT”
 EL “ΑΝΤΙΓΡΑΦΟ”
 EN “DUPLICATE”
 FR “DUPLICATA”
 HR “DUPLIKAT”
 IT “DUPLICATO”
 LV “DUBLIKĀTS”
 LT “DUBLIKATAS”
 HU “MÁSODLAT”
 MT “DUPLIKAT”
 NL “DUPLICAAT”
 PL “DUPLIKAT”
 PT “SEGUNDA VIA”
 RO “DUPLICAT”
 SK “DUPLIKÁT”
 SL “DVOJNIK”
 FI “KAKSOISKAPPALE”
 SV “DUPLIKAT”».
 ΠΑΡΑΡΤΗΜΑ III
 (ΠΑΡΑΡΤΗΜΑ II ΤΗΣ ΣΥΜΦΩΝΙΑΣ)
 Προσάρτημα 4
 ΔΗΛΩΣΗ ΤΙΜΟΛΟΓΙΟΥ
 Ειδικοί όροι για τη σύνταξη δήλωσης τιμολογίου
 Η δήλωση τιμολογίου, της οποίας το κείμενο παρατίθεται στη συνέχεια παρέχεται με χρήση μίας από τις παρακάτω γλωσσικές αποδόσεις και σύμφωνα με τις διατάξεις της εθνικής νομοθεσίας της χώρας εξαγωγής. Αν η δήλωση είναι χειρόγραφη συμπληρώνεται με μελάνι και ευανάγνωστους χαρακτήρες. Η δήλωση τιμολογίου πρέπει να διατυπώνεται σύμφωνα με τις αντίστοιχες υποσημειώσεις. Οι υποσημειώσεις δεν είναι αναγκαίο να επαναλαμβάνονται.
 Βουλγαρικό κείμενο
 Износителят на продуктите, обхванати от този документ (разрешение No ... от митница или от друг компетентен държавен орган (1)) декларира, че освен където ясно е отбелязано друго, тези продукти са с ... (2) преференциален произход.
 Ισπανικό κείμενο
 El exportador de los productos incluidos en el presente documento (autorización aduanera o de la autoridad pública competente n° ... (1)) declara que, salvo indicación en sentido contrario, estos productos gozan de un origen preferencial ... (2).
 Τσεχικό κείμενο
 Vývozce výrobků uvedených v tomto dokumentu (číslo povolení celního nebo příslušného vládního orgánu ... (1)) prohlašuje, že kromě zřetelně označených, mají tyto výrobky preferenční původ v ... (2).
 Δανικό κείμενο
 Eksportøren af varer, der er omfattet af nærværende dokument, (toldmyndighedernes eller den kompetente offentlige myndigheds tilladelse nr. ... (1)) erklærer, at varerne, medmindre andet tydeligt er angivet, har præferenceoprindelse i ... (2).
 Γερμανικό κείμενο
 Der Ausführer (Ermächtigter Ausführer; Bewilligung der Zollbehörde oder der zuständigen Regierungsbehörde Nr. ... (1)) der Waren, auf die sich dieses Handelspapier bezieht, erklärt, dass diese Waren, soweit nicht anders angegeben, präferenzbegünstigte Ursprungswaren ... (2) sind.
 Εσθονικό κείμενο
 Käesoleva dokumendiga hõlmatud toodete eksportija (tolliameti või pädeva valitsusasutuse luba nr. ... (1)) deklareerib, et need tooted on ... (2) sooduspäritoluga, välja arvatud juhul kui on selgelt näidatud teisiti.
 Ελληνικό κείμενο
 Ο εξαγωγέας των προϊόντων που καλύπτονται από το παρόν έγγραφο (άδεια τελωνείου ή της καθύλην αρμόδιας αρχής, υπ’αριθ. ... (1)) δηλώνει ότι, εκτός εάν δηλώνεται


text:
σαφώς άλλως, τα προϊόντα αυτά είναι προτιμησιακής καταγωγής ... (2).
 Αγγλικό κείμενο
 The exporter of the products covered by this document (customs or competent public authority authorisation No ... (1)) declares that, except where otherwise clearly indicated, these products are of ... preferential origin (2).
 Γαλλικό κείμενο
 L’exportateur des produits couverts par le présent document (autorisation douanière ou de l’autorité publique compétente n° ... (1)) déclare que, sauf indication claire du contraire, ces produits ont l’origine préférentielle ... (2).
 Κροατικό κείμενο
 Izvoznik proizvoda obuhvaćenih ovom ispravom (carinsko ovlaštenje br. ... (1)) izjavljuje da su, osim ako je drukčije izričito navedeno, ovi proizvodi ... (2) preferencijalnog podrijetla.
 Ιταλικό κείμενο
 L’esportatore delle merci contemplate nel presente documento (autorizzazione doganale o dell’autorità pubblica competente n. ... (1)) dichiara che, salvo indicazione contraria, le merci sono di origine preferenziale ... (2).
 Λετονικό κείμενο
 To produktu eksportētājs, kuri ietverti šajā dokumentā (muitas vai kompetentu valsts iestāžu atlauja Nr. ... (1)), deklarē, ka, izņemot tur, kur ir citādi skaidri noteikts, šiem produktiem ir preferenciāla izcelsme ... (2).
 Λιθουανικό κείμενο
 Šiame dokumente išvardintų prekių eksportuotojas (muitinės arba kompetentingos viešosios valdžios institucijos liudijimo Nr. ... (1)) deklaruoja, kad, jeigu kitaip nenurodyta, tai yra ... (2) preferencinės kilmės prekės.
 Ουγγρικό κείμενο
 A jelen okmányban szereplő áruk exportőre (vámfelhatalmazási szám: ... (1) vagy az illetékes kormányzati szerv által kiadott engedély száma: ...) kijelentem, hogy eltérő jelzs hiányában az áruk kedvezményes ... származásúak (2).
 Μαλτέζικο κείμενο
 L-esportatur tal-prodotti koperti b’dan id-dokument (awtorizzazzjoni kompetenti tal-gvern jew tad-dwana nru. ... (1)) jiddikjara li, hlief fejn indikat b’mod car li mhux hekk, dawn il-prodotti huma ta’ origini preferenzjali ... (2).
 Ολλανδικό κείμενο
 De exporteur van de goederen waarop dit document van toepassing is (douanevergunning of vergunning van de competente overheidsinstantie nr. ... (1)) verklaart dat, behoudens uitdrukkelijke andersluidende vermelding, deze goederen van preferentiële ... oorsprong zijn (2).
 Πολωνικό κείμενο
 Eksporter produktów objętych tym dokumentem (upoważnienie władz celnych lub upoważnienie właściwych władz nr ... (1)) deklaruje, że z wyjątkiem gdzie jest to wyraźnie określone, produkty te mają ... (2) preferencyjne pochodzenie.
 Πορτογαλικό κείμενο
 O abaixo assinado, exportador dos produtos cobertos pelo presente documento (autorização aduaneira ou da autoridade governamental competente n° ... (1)) declara que, salvo expressamente indicado em contrário, estes produtos são de origem preferencial ... (2).
 Ρουμανικό κείμενο
 Exportatorul produselor ce fac obiectul acestui document (autorizaţia vamală sau a autorităţii guvernamentale competente nr. ... (1)) declară că, exceptând cazul în care în mod expres este indicat altfel, aceste produse sunt de origine preferenţială ... (2).
 Σλοβακικό κείμενο
 Vývozca výrobkov uvedených v tomto dokumente (číslo povolenia colnej správy alebo príslušného vládneho povolenia ... (1)) vyhlasuje, že okrem zreteľne označených, majú tieto výrobky preferenčný pôvod v ... (2).
 Σλοβενικό κείμενο
 Izvoznik blaga, zajetega s tem dokumentom, (pooblastilo carinskih ali pristojnih državnih organov št. ... (1)) izjavlja, da, razen če ni drugače jasno navedeno, ima to blago preferencialno ... (2) poreklo.
 Φινλανδικό κείμενο
 Tässä asiakirjassa mainittujen tuotteiden viejä (tullin tai toimivaltaisen julkisen viranomaisen lupa nro ... (1)) ilmoittaa, että nämä tuotteet ovat, ellei toisin ole selvästi


text:
merkitty, etuuskohteluun oikeutettuja ... alkuperätuotteita (2).
 Σουηδικό κείμενο
 Exportören av de varor som omfattas av detta dokument (tullmyndighetens tillstånd eller behörig statlig myndighet nr ... (1)) försäkrar att dessa varor, om inte annat tydligt markerats, har förmånsberättigande ... ursprung (2).
 ... (3)
 (Τόπος και ημερομηνία)
 ... (4)
 (Υπογραφή του εξαγωγέα, καθώς και ευκρινής αναγραφή του ονόματος του υπογράφοντος τη δήλωση)
 (1) Όταν η δήλωση τιμολογίου συντάσσεται από εγκεκριμένο εξαγωγέα κατά την έννοια του άρθρου 20 του παραρτήματος II, ο αριθμός αδείας του εγκεκριμένου εξαγωγέα πρέπει να αναγράφεται σ’ αυτή τη θέση. Όταν η δήλωση τιμολογίου δεν συντάσσεται από εγκεκριμένο εξαγωγέα, παραλείπονται οι λέξεις που περιέχονται στις αγκύλες ή παραμένει κενός ο χώρος.
 (2) Πρέπει να αναγράφεται η καταγωγή των προϊόντων. Όταν η δήλωση τιμολογίου αφορά εν όλω ή εν μέρει προϊόντα, καταγωγής Θέουτας και Μελίλιας, κατά την έννοια του άρθρου 34 του παραρτήματος II, ο εξαγωγέας τα υποδεικνύει σαφώς στο έγγραφο επί του οποίου συντάσσεται η δήλωση μέσω του συμβόλου «CM».
 (3) Οι ενδείξεις αυτές είναι δυνατόν να παραλείπονται, αν η σχετική πληροφορία περιλαμβάνεται στο ίδιο το έγγραφο.
 (4) Βλ. άρθρο 19 παράγραφος 5 του παραρτήματος II της συμφωνίας. Στις περιπτώσεις που ο εξαγωγέας δεν υποχρεούται να υπογράψει, η απαλλαγή από την υποχρέωση υπογραφής συνεπάγεται και την απαλλαγή από την υποχρέωση αναγραφής του ονόματος του υπογράφοντος.
 ΠΑΡΑΡΤΗΜΑ IV
 (ΠΑΡΑΡΤΗΜΑ X ΤΗΣ ΣΥΜΦΩΝΙΑΣ)
 ΚΑΤΑΛΟΓΟI ΔΕΣΜΕΥΣΕΩΝ ΟΣΟΝ ΑΦΟΡΑ ΤΗΝ ΕΓΚΑΤΑΣΤΑΣΗ
 ΤΜΗΜΑ A
 ΣΥΜΒΑΛΛΟΜΕΝΟ ΜΕΡΟΣ ΕΕ
 1.
 Στον κατάλογο δεσμεύσεων που ακολουθεί παρατίθενται οι οικονομικές δραστηριότητες που απελευθερώνονται σύμφωνα με το άρθρο 166 της παρούσας συμφωνίας και, υπό μορφή επιφυλάξεων, οι περιορισμοί σε θέματα πρόσβασης στην αγορά και εθνικής μεταχείρισης που εφαρμόζονται σε επιχειρήσεις και επενδυτές των Δημοκρατιών του συμβαλλόμενου μέρους ΚΑ για τις εν λόγω δραστηριότητες. Ο κατάλογος αποτελείται από τα εξής στοιχεία:
 α)
 στην πρώτη στήλη αναγράφεται ο τομέας ή ο υποτομέας στον οποίο αναλαμβάνει τη δέσμευση το συμβαλλόμενο μέρος, καθώς και το πεδίο απελευθέρωσης στο οποίο έχουν εφαρμογή οι επιφυλάξεις,
 β)
 στη δεύτερη στήλη περιγράφονται οι ισχύουσες επιφυλάξεις.
 Όταν η στήλη που αναφέρεται στην παράγραφο 1 στοιχείο β) περιλαμβάνει μόνον επιφυλάξεις συγκεκριμένου κράτους μέλους, τα κράτη μέλη που δεν αναφέρονται σ’ αυτήν αναλαμβάνουν δεσμεύσεις στον σχετικό τομέα χωρίς επιφυλάξεις (Σημείωση: η απουσία επιφυλάξεων εκ μέρους των κρατών μελών σε συγκεκριμένο τομέα δεν θίγει τις οριζόντιες επιφυλάξεις ούτε τις επιφυλάξεις που ενδέχεται να ισχύουν ανά τομέα στο σύνολο της Ευρωπαϊκής Ένωσης).
 Στους τομείς ή υποτομείς που δεν αναφέρονται στον κατάλογο που ακολουθεί δεν αναλαμβάνονται δεσμεύσεις.
 2.
 Για τον προσδιορισμό των επιμέρους τομέων και υποτομέων:
 α)
 ο όρος «ISIC αναθ. 3.1» αναφέρεται στη διεθνή πρότυπη ταξινόμηση όλων των κλάδων οικονομικής δραστηριότητας, όπως καταρτίστηκε από τη Στατιστική Υπηρεσία των Ηνωμένων Εθνών, στατιστικά δελτία, σειρά M, αριθ. 4, ISIC rev 3.1, 2002,
 β)
 ο όρος «CPC» αναφέρεται στην κεντρική ταξινόμηση προϊόντων όπως καταρτίστηκε από τη Στατιστική Υπηρεσία των Ηνωμένων Εθνών, στατιστικά δελτία, σειρά M, αριθ. 77, CPC prov, 1991,
 γ)
 ο όρος «CPC έκδοση 1.0» αναφέρεται στην κεντρική ταξινόμηση προϊόντων, όπως καταρτίστηκε από τη Στατιστική Υπηρεσία των Ηνωμένων Εθνών, στατιστικά δελτία, σειρά M, αριθ.